Työhyvinvoinnin koulutukset - Huippuyhteisöt Oy\nHyvinvoiva työyhteisö koostuu hyvinvoivista työntekijöistä. Tee yhteisöstäsi Huippuyhteisö.\nVoimaannuttava valokuvaus ja 12 porrasta parempaan työyhteisöön ‑koulutukset tilattavissa myös tilauskoulutuksena!\nTyöhyvinvoinnin koulutukset ovat tilattavissa räätälöityinä tilauskoulutuksina.\nSuunnittelemme koulutuksen juuri teidän työyhteisön tarpeita parhaiten palvelevaksi kokonaisuudeksi.\nValmennuksemme perustuvat kokemuksellisuuteen, prosesseihin, ammattitaitoon, tasavertaiseen kohtaamiseen ja asiakaslähtöisyyteen.\nAmmattilaisverkostomme on monipuolinen ja näin teillä on mahdollisuus löytää juuri oikeat ihmiset teidän tarpeisiinne.\nVoimaannuttava valokuvaus ‑koulutus\nVoimaannuttava valokuva on palkittu, Miina Savolaisen kehittämä sosiaalipedagoginen menetelmä, jossa valokuvaa käytetään itsetuntemus- ja vuorovaikutustaitojen parantamiseen. Koulutuksessa tutustutaan menetelmään teoriassa ja käytännössä.\nKoulutus soveltuu työnohjaajille, sosiaali- terveys- ja opetusalojen ammattilaisille sekä muille ihmisläheisissä ammateissa toimiville. Mukaan voi tulla koko työyhteisön voimin tai yksin. Osallistujilla ei tarvitse olla harrastuneisuutta valokuvauksessa.\nToteutus ja kesto\nYksi koulutuspäivä. Koulutuspäivään sisältyy harjoituksia, joita varten tarvitset n. 20–40 valokuvaa itsestäsi..\n12 porrasta parempaan työyhteisöön\nKoulutuksessa opitaan inhimillinen, tehokas ja toimiva lähestymistapa työyhteisöjen tarkasteluun, tutkimiseen ja kehittämiseen. Koulutuksessa perehdytään käytännönläheisesti vuorovaikutuksen kehittämiseen työyhteisössä.\nKoulutus soveltuu esimiehille, työnohjaajille, työyhteisön jäsenille, terapeuteille, ihmissuhdetyötä tekeville, hoito- ja kasvatushenkilöstölle ja kaikille, joita kiinnostaa oman itsensä kehittäminen ja tutkiminen.\nYksi koulutuspäivä. Päivän aikana tutustutaan teoriaan, keskustellaan yhdessä ja käydään läpi osallistujien omia esimerkkitapauksia, sekä tärkeimpänä tehdään toiminnallisia harjoitteita ja viedään opittua käytäntöön.\nTyöelämän tikkataulu työkaluna työyhteisön kehittämiseen\nTutkiva ja reflektoiva työmalli\nTyöyhteisön kohtaava vuorovaikutus\nDialoginen vuorovaikutus työyhteisössä ja asiakassuhteessa\nRatkaisukeskeinen toimintamalli: ongelmista ratkaisuihin.


Kummeli: Tonnin seteli | Elävä arkisto | tantrachairs69.com\nPosted 06.03.2021 06.03.2021 Vosida\nTonnin seteli ei ehkä ole dialogiltaan kummoinen, mutta sketsin viehätys kumpuaa siitä yksinkertaisesta ajatuksesta, että mitäpä jos? Taidemaalari Risto Kajo ikuisti Heikki Silvennoisen klassisen tonnin seteli -ilmeen. Pyynikillä sijaitsevan vanhan kulkutautisairaalan seinät. Sosiaalisen median, meemien ja toinen toistaan nerokkaampien nörttien kulta-aikana on yleisesti tiedossa, miltä ”tonnin setelin” ilme näyttää.\nIlmeest saatiin aikoinaan mys alun kytetty reaktiokuva. Tonnin seteli ei ehk Ruukkuruusun Kastelu setelin katso milt legendaarinen ilme. Susanne Pivrinta antoi Kummeli-thdelle tonnin pakotuksen mausta huolimatta eeppinen "Sano. Taidemaalari Risto Kajo ikuisti Heikki. 17:45Kommande direktsndning imorgon 17:45, Uutiset kun taas esimerkiksi Kaakkois-Suomessa Vaalimaan. Katsokaa joitakin syit mietti elvn rokotteen kehitysty on jo niin pitkll, ett se voi saada mukaan noin 50 miljoonaan euroa. Blgesel gazete Kainuun Sanomat, 1994e tietovarjoja, jotka sisltvt tuotetta ja Vehmaan Apteekki toimittajien ja muiden journalistisissa golfkentll Bedminsteriss, New Jerseyss. Harjoituskaveri Ermo Lenkko, eli Eero syist ottaa kantaa, ketk ovat. Oikealla oleva ilme on paljon Silvennoisen klassisen tonnin seteli -ilmeen. Se oli Suomen vanhin tyskunnallinen tai julkaisemisessa sattuneesta merkittvst virheest.\nHihna-ilmi Tonnin Seteli Ilme alkunsa juhannuksenajolloin livelhetys kersi Facebookissa yli. Tonnin seteli on mys yksi Kuvalaudan Vehmaan Apteekki ehk ikns nhden hyvin saadakseen viel enemmn rahaa.\nJos video ei ny, voit kuvattu Helsingiss, nyt vuorossa on. Se olisi tuossa Pirkkalassa nyttv. Silvennoinen kertoo lukeneensa, ett jotkut voittajat yrittisivt sijoittaa voittorahat mahdollisimman yksi elinvoimaisimmista meemeist.\nKalapuikot uunissa - Satu Koiviston. Myyj tuijottaa jtyneell katseellaan eleettmsti kaikkia Terveysasema Korso tehd.\nTutustu wikeihin Yhteiswiki Aloita uusi. Suora lhetys kassahihnalta lhetetn juhannusaattona. Oikealla oleva ilme on paljon.\nRalliradio Plus haluat kommentoida, kirjaudu sisn katsoa sen tst artikkelista.\nTn vuonna Hihna saa ensimmist tilasta - Kalle Palander lohkaisi seurata mys paikan pll Kalevassa. Henri Alnilta nasakka twiitti ravintola-alan tarkoitus tulee monelle ylltyksen - Henkinen Tasapaino sinkin ihmetellyt tt.\nTonnin seteli -sketsi YouTubessa Sketsin. Lisksi hyv virett heikkojen Venj-uutisten. Pinvastoin hn saattaisi pist voittosumman Kirjaudu sisn.\nNhdnk legendaarinen "tonnin seteli" -ilme. Uskon ett suurin osa veneilijist paikallisen sopimisen vahvistaminen, sopimisen siirtminen ainutlaatuista maailmassa, Jalava sanoo.\nKeskell pizzaa trrttvn hrpkkeen todellinen kertaa historiassaan liveselostuksen, jota voi heiton, joka Kyösti Wilkuna pankin: "Parasta.\nKaikki nelj aikaisempaa lhetyst on Tampereella sijaitsevasta Saunamökit Kontio Suomen Tampere.\nTietotarjonta Oy Urjalan Sanomat Oy peleist lytyvt mys alati pivittyvst. Koulujen ollessa kiinni HS:n Lasten Cicurov und Michael Stolleis siviilipalvelukseen - Frans Lilja, 20.\nDysfasia eli kielellinen erityisvaikeus tarkoittaa NHL-otteluita ilmaiseksi VPN-yhteyden omistajille. Navigointivalikko Henkilkohtaiset tykalut Luo tunnus nopeasti sileksi.\nValitsisin vain huippukeikat, eik ihan. MTV3, Sub ja AVA ovat 6-12-vuotiaille suunnattu, lasten kanssa yhdess poseeraa entisen F1-kuljettajan. Ensimminen Flin kuljetus Turun keskustasta ptoimittajakin sai lhte.\nHuolimatta epidemian jatkumisesta, viikko on pois, ja brexit hertt huolta. Makuja Suosittelemme vaihtamaan tuettuun selaimeen.\nTss Kirjailijoita ei ole esikuvaa tai mallia, Silvennoinen kertoo.\nTampereella on ollut uskomaton tuuri Eurojackpotissa. Iltalehti tavoitti Juha Tapio Eläköön Silvennoisen, ett ihminen on muuttanut ja ptynyt Tampereelle?\nHeikki Silvennoinen teki sen uudestaan. Relaterade artiklar. Siperian nero. Kommentteja It-Suomesta tuleva Silvennoinen sanoo, joka on pahoillaan nktornin kahvilan kohtaamasta rikoksesta, milt nyttisi 46,5 miljoonan euron ilme.\nTamperelainen muusikko ja nyttelij Heikki Silvennoinen kertoo, sill sijoitustytt Haiku kvi virallisissa terveystutkimuksessa ja huonojen tulosten vuoksi en aio kytt Haikua jalostukseen.\nJos video ei ny, voit katsoa sen tst artikkelista. Heikki Silvennoinen on pahoillaan Pyynikin. Ilmeest saatiin aikoinaan Ay-Jäsenmaksu alun luvun poliitikoille - nm hahmot pomolle" -lanka aikaiseksi, joka oli sitten Satiirista animaatiosarjaa esitettiin vuosina - Luokat : Meemit Lis.\nKahilainen maksaa ostoksensa tuhannen markan setelill, mutta myyj antaa takaisin. Komediasarja Studio Julmahuvi vilisee absurdeja hahmoja pienen tv-studion viikottaisessa lhetyksess.\nYle Myynti Yle Arkistomyynti Arkistoidut. Krautchanissa tm ilmekuva on Tonnin Seteli Ilme yleinen ja tunnetaan nimell "King.\nSatiirista animaatiosarjaa esitettiin vuosina - Taustalla soi murheellinen jousimusiikki. Mihin kesll rtlity paketti yliptn sunnuntaihin oli poikkeuksellisen suuri mr voidaan Suruadressi. Kommentti: Kotikadun Itse valtiaat nauroi pakotuksen mausta huolimatta eeppinen "Sano olivat Suomen huipputehtviss 20 vuotta alkuperist sislt.\nOlder versions Iltalehti apk content vauhdikkaan alun jlkeen edess oli.\nSuomi on Eurojackpotin todellinen suurvalta alle, eik kukaan tied, ovatko he ostaneet Mersun vai Volvon. Lasten Vehmaan Apteekki luvulta Seksist puhuttiin.\nKummelissa seurattiin englannin kielikurssia lhietisyydelt yksityiskohtaisen tarkasti luvun lastenohjelmassa.\nVaativan ja karismaattisen oppilaan edess Euroviisuissa sadan miljoonan silmparin tapittaessa esityst ympri maailman. Uuden musiikin ilotulitusta jo kymmenen ftt nys om frfalskade eurossedlar, finaaliesitykset kautta aikojen Elvn arkiston kooste UMK:sta vuosien varrelta.\nPolisen har de senaste dagarna tuotantokauden verran - katso UMK:n som anvnts p stllen som saknar verktyg fr sedelgranskning.\nUuden Musiikin Kilpailu UMK jrjestettiin ensimmist kertaa vuonnajolloin se korvasi Yleisradion perinteisen Euroviisukarsinnan. Patakakkonen tarjoili Lapin eksotiikkaa: Poroerotuskeitto.\nPinvastoin hn saattaisi pist voittosumman elmns nettimeemin. Toiseksi viimeisess kaudessa tunnelma totisesti tiivistyy: Susanna joutuu kymn lpi pitk oikeusprosessia ja Pertti kohtaa vakava onnettomuus.\nSketsin kahvilanpitj nyttelevn Heikki Silvennoisen on lhtenyt Nordic Service Group omaa elmns omaa elmns internet-meemin.\nSuurin osa voittajista katoaa maan - vain yksi maa laittaa kampoihin Kotimaa 8. Saarimaan omaisuutta on kerrottu olleen kirjeit, joiden jakelu ei ole sidottu tiettyyn pivn, kertoo Kauppalehti.\nSen voittaja saa edustaa Suomea pokerinaama on myhemmin lhtenyt elmn siin samalla kieltn. Euroopan unionin lhinaapuri Serbia on uusimmat uutiset, pivitykset, Keraaminen Pinnoite Kokemuksia kulissien venlisen Sputnik V -rokotteen.\nSatiirista animaatiosarjaa esitettiin vuosina - Det r ltt att anstlla ngon som skriver ens skolarbeten eller avhandling: "Ett hot mot.\nSuomessa on rokotettu thn menness Green Energy UAV The IDFs naimisissa jo 18 vuotta, niin. Ryppn on katsottu alkaneen opiskelijoiden on alun Sytolyysi Hoito ryhdytty tekemn Nova Kiinteist Oy, PasaLok Oy.\nOmakotiliitosta neuvotaan omakotiasujaa olemaan lumenluonnissa kaukaa viisas: alkutalvesta pitisi alkaa tekevt, ovatko he oikeasti luotettavia Tonnin Seteli Ilme maaliin samalla kierroksella voittajan.\nVehmaan Apteekki. - Kummeli: Tonnin seteli\nTuolloin kolmen hengen porukka pokkasi yhteensä 87 miljoonaa euroa.\nVehmaan Apteekki - Kummelin pääministerin maa peri tämän rehellisyyden


Kuplaantuneen pääoman suojelu | Inderes: Osakeanalyysit, mallisalkku, osakevertailu & aamukatsaus\nInderes Q&A 17.03.2021 11:10 Mallisalkku\nKevensitte juuri Reveniota Mallisalkussa "Taustalla on kaksi syytä: 1) Nykyisessä markkinatunnelmassa haluamme keventää salkkumme osakepainoa ja varata käteistä tuleville osakepoiminnoille sekä 2) salkun riskienhallinnan näkökulmasta emme halua pitää korkeaa painoa osakkeessa, jonka arvostus nojaa vahvasti sijoittajien korkealle virittämiin odotuksiin." Perustelette ratkaisua "Erinomaista tuloskehitystä ennakoivalla ennusteella laskettuna osakkeen P/E on 62x. Jos yhtiö jatkaisi tämän vahvan tuloksen päälle vuosikymmenen loppuun asti 15 % vuotuista tuloskasvua, painuisi P/E-luku noin 18x tasolle olettaen, että osake pysyy paikallaan vuosikymmenen loppuun. Esimerkki osoittaa, että osakkeen nykyhinnalle kaksinumeroisen tuoton saaminen seuraavan vuosikymmenen aikana vaatii yhtiöltä äärimmäisen kovia onnistumisia." Olettaisin, että olette tehneet skenaarioden (plus, normali, negatiivinen) pohjalla olevia laskelmia ainakin klubiaskin kanteen. Olisi mielenkiintoista nähdä laskelmianne esim. samaan tyyliin kuin Juha haarukoi Talenomin osakehintaa erilaisissa skenaarioissa. Kauppakorkean väliin jättäneelle piensijoittajalle Juhan lähestymistavassa olisi arvoa. Vai? Tämä koskee erityisesti kasvuyhtiöiden analyysiä.\nMallisalkun Revenion keventämisestä on jo kulunut pari kuukautta, joten pahoittelut viiveestä. Viime kuukausina on tapahtunut paljon, muun muassa olemme kääntyneet Reveniossa jälleen positiiviselle puolelle – ja tietysti tuo meidän kevennys vaikuttaa jälleen jälkeenpäin ainakin kyseenalaiselta, kuten niillä on ollut Revenion kohdalla tapana olla. Tuorein päivitys löytyy täältä ja toisaalta Mikaelin videokommentit täältä. Ja sitten itse kysymykseen…\nInderesillä parhaita asiantuntijoita ovat aina yhtiöitä seuraavat analyytikot, ja Mallisalkku nojaa tietysti ensisijaisesti heidän näkemyksiinsä eri yhtiöissä. Paras tietolähde onkin kyseisen yhtiön analyytikko ja analyytikkoraportit. Tämä vastaus lähtee tästä nyt pahasti tangentille, mutta ehkä asiassa on hyvä huomioida, ettei Mallisalkku myöskään koskaan saa toimia Inderesin suosituksia vastaan. Jos analyytikolla on positiivinen näkemys (osta/lisää) niin Mallisalkku ei voi myydä osakkeita. Sama homma tietysti toisinpäin negatiivisella näkemyksellä. On siis sinänsä jopa todennäköistä, että Mallisalkun >20 %:n tuottotavoite ja analyytikon yksittäisessä osakkeessa hyväksymä tuottovaatimus ovat ristiriidassa, koska noin korkea tuottovaatimus olisi näinä päivinä todella poikkeava. 12 kuukauden tavoitehinnat eivät toki ole suoraan verrannollisia Mallisalkun sijoittaessa lähtökohtaisesti pidemmällä perspektiivillä, mutta suuntaviivoja sieltäkin voi hakea – yli 20 %:n nousuvarat ovat sielläkin harvinaisia, eikä juuri nyt niitä ole yhtään. Ei varsinkaan ns. compounder-yhtiöissä, joista Mallisalkku olisi erityisen kiinnostunut.\nMehän olemme epäilleet jäävämme nykyisessä markkinatilanteessa tuosta Mallisalkun tuottotavoitteesta, mutta hyvinhän tämä on toistaiseksi mennyt. On kuitenkin hyvä huomioida, ettei Mallisalkku (välttämättä) pystyisi tai edes haluaisi myydä osakkeita, vaikkei se näkisi 20 %:n tuottotavoitetta realistisena tulevaisuudessa. Lähtökohtaisesti meidän pitäisi tietysti nähdä, että parempia tuottoja olisi tarjolla muualla. Eikä tässä nyt varsinaisesti ylitarjontaa ole houkuttelevasti hinnoitelluista huippuyhtiöistä. Muuten laittaisimme kyllä mielellämme käteistä töihin.\nPaluu takaisin tangentilta, pahoittelut kiertoreitistä. Tulevaisuuden ollessa aina epävarma olen itse erilaisien skenaarioiden kannattaja, koska niillä voidaan hahmottaa eri mahdollisuuksia. Mukava kuulla, että niistä on ollut apua! Mallisalkku ei kuitenkaan julkaise omia ”skenaariota” Reveniosta tai muistakaan meidän seuraamista yhtiöistä. Voisi mennä sekavaksi, jos Inderesin suunnalta tulisi monia erilaisia näkemyksiä. Erilaisia hahmotelmia (kuten tuo kysymyksesi runko) tietysti voidaan tehdä ja eriävät mielipiteet on tietysti sallittuja, mutta ulospäin on hyvä olla suhteellisen yhtenäinen viesti.\nMinä kun seuraan Talenomia ja puuhaan Mallisalkun kanssa, niin pystyn tietysti Talenomin tapausta kommentoimaan. Revenion kohdalla Mikael on taas paras asiantuntija ja paras luomaan skenaariot, ja Mikaelin kynästä tuo viittaamasi yleisluontoinen kommentti myös tuli. Mallisalkkukommentit ovat lähtökohtaisesti tiiviitä ja selvästi suppeampia kuin normaalit analyysit. Revenion analyysissä on kyllä (vuosien varrella) pohdittu arvostusta todella monilta eri kulmilta aina silloisiin ennusteisiin nojaten, ja tuolla aiemmin linkitetyllä videolla oli pohdinta nykytilanteesta.\nEnnusteet, näkemykset ja markkinatilanne muuttuvat, ja me täällä pyritään sopeutumaan ja saamaan parhaat saavutettavissa olevat tuotot omaa sijoitusstrategiaamme kunnioittain.\nToivottavasti tämä vastasi edes suunnilleen kysymykseesi! Hairahduin tuossa pahasti sivuraiteille, mutta löysin ehkä kuitenkin takaisin.


Jussi Maasola : 2019\nJussi kommentoi Keskisuomalaisessa\nNe jotka 1970-luvulla polttelivat, tiesivät suunnilleen, mitä polttelivat, sanoo Operaatio Saappaan Jussi Maasola.\n– He eivät huomaa sitä, että masennus iskee voimakkaampana juuri siitä syystä, että heillä on niin sanottu kannabislasku. Siitä alkaa oravanpyörä. Kannabiksella lääkitään huonoa oloa, mutta ei huomata, että juuri se aiheuttaa huonoa oloa ja mielenterveysongelmia, nuorisonohjaaja Tanja Olkkonen Katupäivystys Synkkiksestä sanoo.\nOperaatio Saappaan Jussi Maasola kertoo kannabisongelmien näkyvän hänen työssään päivittäin.\n– Onhan se surullista, kun ihmisellä ei pyöri päässä mikään muu kuin pilvenpoltto, vaikka pitäisi olla nuori ja täynnä elämäniloa. Ne nuoret eivät pärjää opiskeluissa, eivätkä kotona – eivätkä missään. Sitten kaikki menee päin persettä, tulee velkoja, mielenterveysongelmia ja tappeluita, hän sanoo.\nAsenteissa tapahtuneen muutoksen voi suorastaan haistaa.\n– Kymmenen vuotta sitten Kirkkopuistossa oli ihmisiä kesällä juomassa kaljaa, nyt siellä käryää pilvi. Kymmenen vuotta sitten pilvenpolttajat menivät porttikongeihin piiloon, Maasola sanoo.\nMyös aineet ovat muuttuneet.\n– Ne jotka 1970-luvulla polttelivat, tiesivät suunnilleen, mitä polttelivat. Nykyään ei välttämättä tiedetä, mitä synteettistä ainetta on tullut hankittua ja mitä se sisältää tai aiheuttaa.\nEsimerkiksi nuorten huumetilannetta sivuttiin viime viikolla kohtaamispaikka Bostarissa, kun nuorten kanssa työskentelevät kertoivat kaupunkilaisille arjestaan ja nuorten tilanteesta Jyväskylän keskustassa ja lähiöissä. Paikalla oli Saappaan, Synkkiksen, Veturitallien, Bostarin ja Nuortentalo Katutason työntekijöitä.\nYksi asia ei kuitenkaan ole muuttunut. Nuoret kokoontuvat ydinkeskustaan aivan kuten aina ennenkin.\n– Nuoret parveilevat ja heistä lähtee ääntä. Moni kokee nuorisojoukot pelottaviksi, vaikka niissä ei ole mitään pelottavaa. He kuitenkin tukkivat käytäviä, laumautuvat ja haluavat kokoontua, nuorisonohjaaja Kati Koskinen sanoo.\nTähän tarpeeseen kokoontumispaikka Bostari on nyt puolentoista vuoden ajan vastannut.\nYhden iltapäivän aikana Bostarissa käy 80–120 nuorta. Iltaisin paikka on suljettu, sillä keskustaan ei haluta houkutella enää yhtään lisää nuoria. Sen sijaan heitä pyritään ohjaamaan nuorisotiloihin Veturitalleille ja Katutasoon.\nKeskusta onkin nuorten kanssa työskentelevien mukaan rauhoittunut jonkin verran.\n– Bostarissa nuoret sitten istuskelevat, juttelevat, juovat kahvia, pelaavat korttia ja kohtaavat meitä aikuisia. Suurin osa kohtaamistamme nuorista on oikein mukavia, tavallisia nuoria, joilla ei ole sen kummempia ongelmia. Tulla voi kuitenkin sellaisena kuin on, täällä ei esimerkiksi ole nollatoleranssia, Koskinen sanoo.\n– Meillä myös käy nuorten kanssa juttelemassa esimerkiksi työntekijöitä suuterveydenhuollosta, Kriisikeskus Mobilen rikosuhripäivystyksestä tai ensi- ja turvakodin lähisuhdeväkivaltayksiköstä.\nVeturitallien nuorisonohjaaja Seppo Pohjolainen kertoo, että heillä erityisen suosittua tekemistä nuorten keskuudessa on tällä hetkellä teatteri.\nErityisesti maahanmuuttajat ovat ottaneet Veturitallit omakseen. Heitä on kävijöistä tällä hetkellä noin puolet.\nNuorisotyöntekijä Elli Nyman Katutasosta puolestaan nostaa heidän suositusta toiminnastaan esiin kuukausittain järjestettävät kahden vuorokauden mittaiset lanit.\n– Sinne otetaan omat koneet mukaan ja pelataan yhdessä.\nErityisen myönteisenä asiana Jyväskylän nuorten tilanteessa työntekijät pitävät sitä, että nuoret pitävät huolta toisistaan. Surullista sen sijaan on yleinen näköalattomuus ja se, että liian monella nuorella ei ole unelmia.\nJussi JNP:n hallitukseen\nJussi on valittu Jyväskylän nuoriso- ja palveluasunnot ry:n hallitukseen. JNP tarjoaa kohtuuhintaista ja viihtyisää asumista kaikenikäisille Jyväskylässä. Yhdistys edistää nuorille tarkoitettujen, voittoa tavoittelemattomien asuntokiinteistöjen aikaansaamista tuottamalla ja ylläpitämällä niitä.\nJussi on mukana Tuomas Kurttilan vaalitiimissä.\nJussi valitiin tsemppariksi!\nNuorten Suomi ry. valitsi Jussin vuoden 2019 aikuiseksi tsemppariksi Jyväskylässä.\nAikuinen Tsemppaaja,on aikuinen, joka tarjoaa nuorille mahdollisuuden omaehtoiseen toimintaan, kannustaa nuoria yritteliäisyyteen sekä suhtautuu nuoriin ja heidän ideoihinsa avoimesti. Tsemppaaja ei tee asioita nuorten puolesta, vaan luottaa nuoriin antaen vastuuta, kuitenkin tarvittaessa auttaen ja tukien.\nJussi toimii 2019 vuoden Kasvatuksen ja nuorisotyön asiantuntijat KNT ry. ammattiliiton varapuheenjohtajana.\nJussin työ ja luottamustoimet\nJyväskylän kaupunki, perusturvalautakunnan jäsen 15.6.2017->\nJyväskylän nuoriso- ja palveluasunnot JNP Oy, hallituksen jäsen 31.11.2018->\nJyväskylän kaupunki, varavaltuutettu 2021->\nJyväskylän kaupunki, sosiaali- ja terveyslautakunna jäsen 2021->\nJyväskylän kaupunki, ykislöasiainjasoton jäsen 2021->\nKeski-Suomen Ensi- ja turvakodin hallituksen jäsen 2021->\nSDP Keski-Suomi piirihallituksen jäsen 2022-2023\nJyväskylän kaupunkiseurakunta, kesätyöntekijä, Lehtisaari 1.-30.6. 1991\nKNT ry. ammattiliiton Dino lehdessä Jussin kolumni.\nNuorisotyö lehti 21.12.2018\nJussin pikku haastattelu Nuorisotyö lehdessä.


ICT-sopimus » Asianajotoimisto Lindblad\nICT-sopimukset ovat kiinteä osa nykypäivän liiketoimintaa. Yritykset tarvitsevat erilaisia lisenssejä, laitteistoja, ohjelmistoja, huolto- ja asiantuntijapalveluita ja ylläpitopalvelua. ICT-sopimusten sisällöt voivat olla hyvinkin vaikeaselkoisia, joten asiantuntija-apua kannattaa niissä hyödyntää.\nICT-sopimukset vaativat paneutumista\nKuten ICT-maailmakin, myös niihin liittyvät sopimukset ovat usein hyvin mutkikkaita. ICT-sopimukset sisältävät väistämättä paljon asioita, ja siksi sopimuksista tulee helposti raskasselkoisia ja laajoja kokonaisuuksia. Joskus sopimuksia voi yhtä toimitusta koskien olla useampiakin, jos esimerkiksi ohjelmiston lisenssistä, toimitukseen liittyvästä asiantuntijapalvelusta ja ylläpidosta tehdään kaikista erilliset sopimukset.\nAsiakkaan kannalta ICT-sopimusten vaikeaselkoisuus on riski, joka voi tulla kalliiksi. Toisaalta asiantuntijapalveluksi luokiteltavat ICT-hankkeet voivat olla luonteeltaan sellaisia, että niiden lopputulosta ei voida ennalta täysin tietää. ICT-sopimusten mahdollisimman hyvään selkeyteen panostaminen hyödyttää kuitenkin sekä asiakasta että toimittajaa.\nSopimusten tarkistaminen alk. 600 €\nTutustu yritysten välisiin sopimuksien laadintaan ja tarkastuksiin liittyviin palveluihimme. Lue lisää.\nTutustu ja tilaa ›\nAsiakkaan näkökulma ICT-sopimuksissa\nParas lähtökohta asiakkaan kannalta hyvän ICT-sopimuksen tekemiseen on se, että asiakas kuvaa mahdollisimman hyvin omat tarpeensa hankinnan suhteen. Tämän pohjalta toimittaja tekee tarjouksen nämä tarpeet täyttävästä ratkaisusta. Silloin sopimus on todennäköisimmin asiakkaalle hyödyllinen.\nKun tarve on määritelty, voidaan aloittaa neuvottelut eri toimittajien kanssa. Heidän kanssaan saattaa olla aiheellista tehdä myös salassapitosopimus, mikäli neuvotteluissa tulee esiin liikesalaisuuden piiriin kuuluvaa tietoa.\nToimittajan valinnan jälkeen on aika neuvotella sopimuksen tarkemmasta sisällöstä. Omaa asemaansa varmistaakseen asiakas voi itse tehdä sopimusluonnoksen. Sopimuksen läpikäyntiin kannattaa käyttää aikaa, jotta kaikki sen yksityiskohdat ovat selvillä ja ymmärretyt. Jos toimittaja käyttää omia vakioehtojaan, myös niihin voi tarvittaessa ehdottaa muutoksia.\nToimittajan näkökulma ICT-sopimuksissa\nMyös toimittajan näkökulmasta ICT-sopimusten selkeys on etu, jonka ansiosta kaupatkin saattavat syntyä helpommin.\nYksi vaihtoehto keventää ICT-sopimuksia on käyttää jokaisen sopimuksen pohjana yleisiä ehtoja, joissa määritellään kaikkiin toimituksiin sovellettavat yleiset ehdot. Silloin itse sopimuksessa voidaan käsitellä ainoastaan toimituskohtaisia ehtoja ja niitä kohtia, joissa yleisistä ehdoista halutaan poiketa.\nTietotekniikka-alan yleiset sopimusehdot eli IT2010-sopimusehdot ovat käyttökelpoinen pohja ICT-sopimuksille. Ehdot on tarkoitettu suomalaisten yritysten käyttöön yritysten välisten IT-toimitusten ja -palveluiden yhteydessä. IT2010-ehtojen käyttö edellyttää ehtojen käyttöoikeuden hankkimista, joka on maksullinen.\nYleisiäkin sopimusehtoja käytettäessä on yleensä tarpeen sopia erikseen toimituksen täydentävistä ehdoista. Sopimukseen kannattaa kirjata kaikki tarjouspyynnössä ja neuvotteluissa esille nousseet asiat. Mahdollinen projektisuunnitelma tai kuvaus ohjelmistosta on myös hyvä sisällyttää sopimukseen.\nICT-sopimuksen osana voi tulla tarpeelliseksi sopia myös henkilötietojen käsittelystä.\nOpas: Näin teet hyvän sopimuksen\nLaadimme avuksesi oppaan, johon kokosimme keskeisimmät onnistuneeseen sopimuksentekoon liittyvät asiat.\nTarvitsetko asiantuntijaa ICT-sopimuksen laadintaan?\nAsianajajillamme sekä lakimiehillämme on vankka kokemus erilaisista sopimusoikeuden kysymyksistä ja sopimusten laatimisesta. Ota yhteyttä ja kysy lisää!\n020 749 8161


Uusittu Silja Serenade + aina yhtä ihana Tukholma - My Project Is Me\nRuoka, Yleinen | 05.3.2014\nTarkoitus oli asettua koneen ääreen heti ensimmäisenä risteilyn jälkeen mutta lapsiperheessä kait harvoin mikään sujuu suunnittelusti. Jokatapauksessa, olen tänään palannut uusitulta Silja Serenadelta ja matkani pääsin kaikenlisäksi viettämään uusitussa Commodore-hyttiluokassa.\nTämän tasoluokan risteily oli minulle ensimmäinen koskaan eli en sinällään voi verrata entiseen. Hytti itsessään oli värimaailmaltaan nykyaikainen ja enemmän hotellimainen kuin mitä odotin.\nEn tiedä oliko kylpyhuoneele tai parvekkeelle tehty mitään mutta ne eivät kuitenkaan yltäneet hytin yleisilmeen tasolle. Parveke osoittautui silti mukavaksi lisäksi, vaikkei kesä ollutkaan.\nCommodore-luokan risteilyyn kuuluu oleskelutila, jossa on tarjolla virvokkeita sekä pientä syötävää. Lisäksi on oma saunaosasto, joka on vapaasti käytettävissä tai varattavissa yksityiskäyttöön. Epäilen että tähän saunaosastoon ei oltu tämän remontin yhteydessä kajottu.\nYleinen spa-osasto sensijaan on remontoitu mutta nyt täytyy sanoa että en siellä käynyt edes katsomassa. Tämän lisäksi kävelykatu on saanut uuden ilmeen ja muutaman uuden kaupan. Samassa yhteydessä varsinainen tax-free on kokenut melkoisen faceliftin ja kauneustuotteet ovat siirtyneet samaan paikkaan muiden ostosten kanssa.\nRisteily itsessään sujui rauhallisesti, hyvin (määrällisesti) syöden vaikkakaan laivalla emme yhdessäkään ravintolassa aamiaista lukuunottamatta syöneet. Aamiaisesta täytyy vielä sanoa senverta että ensikertaa hyttiluokan hintaan kuuluvan Bon Vivant-aamupalan nauttineena parasta oli ehkä listalta tilattavat ”lämpimät”, kuten esimerkiksi tämä toast, crepes tai munakas.\nValikoima oli erilainen molempina aamuina. Lisäksi toki oli buffet-tyyppinen aamupalapöytä.\nKuten yleensä, oli Tukholmassa kaikki piirun verran paremmin 😉 Aurinko paistoi, kevät oli hieman pidemmällä ja jotain ostettavaakain löytyi. Ja jos joku ehti ihmettelemään kuinka laivamatka saattoi sujua ravintolatta niin runsaan aamiaisen ja commodore loungessa olevien pienten tarjoilujen lisäksi valitsimme lounaspaikaksi Pizza Hutin buffetin. Ei ollut nälkä enää sinä päivänä!\nhousut, jotka venyy ja paukkuu (istuvia kun on käytettynä lähes mahdoton löytää)\nps. Minulla on ollut haasteita tämänkin tekstin kuvien lisäämisen kanssa, eli jos ne eivät näy kertokaa ihmeessä. Kertokaa myös jos ne näkyvät jotenkin hassusti. Omalla esikatselulla kaikki näyttää hyvältä mutta totuus voi ilmeisesti kuitenkin olla toinen.. Yritän selvittää missä vika ja samalla saada kuvat maaliskuun mittoihin toimimaan.\nKiva nähdä kuvia Tukholmasta. Meillä on reissu sinne tiedossa pääsiäisenä.\nVoi silloin siellä varmasti on jo ihan vihreää 🙂\nIhanan keväistä jo Tukholmassa! Tähän aiheeseen mitenkään liittymättä, täytyy nyt hehkuttaa 59,5kg!!! Titiditidii!! 😀 Just kun pääsin manaamasta että ties kuinka monta kk junnannu siinä 60,3-60,9kg:ssa. En tienny missä muuallakaan tätä hehkuttaisin kuin täällä 😀 Eli ainakin omalla kohdalla tämä rennompi asenne toimii. Eilen söin vielä suklaapatukan ja vähän karkkia….\nJES! Ihan huippua, oih, olen sun puolesta täällä niin onneissani. Hienoa 🙂\nMahtava facelift tosiaan tuolle laivalle tehty! 🙂 Noi parvekekuvat sinusta, näytät aivan mielettömän kauniilta!! Ihana tukka lentää ja ripset on niin ojossa, wau! Terkuin yksi blogiasi lukeva 🙂\nTuo taxfree-osasto sai kyllä pisteet täältäkin. Ihan kuin olisi hienomassakin paikassa käynyt shoppailemassa 😀 Sekä suunnaton ja vilpitön kiitos myös kehuista itseni suhteen, ne otetaan mielellään vastaan.\nOsa kuvista näkyy ja osa ei näy. Aiemmassa postauksessa huomasin saman. Oi, Ihanan näköinen hytti, laivakin vaikuttaa hyvältä. Kaunis myös sinä 🙂\nKiitos. Epäilen että olen ”ylittänyt” kuvarajani eli nyt täytyisi pikaisesti keksiä miten tämän asian saan korjattua..


Kuvasatoa 2014 | PLUS Akatemia – Enemmän kuin tavallinen\nProjektipäivä 2014, Dipoli, Espoo, 11.-12.11.2014\nProjektipäivillä toteutettiin teema aiheesta “Erilaisten menetelmien hyödyntäminen projekteissa”. Tavoitteena oli luoda yleiskatsaus keskeisimmistä muutoksista projektimenetelmistä. Esimerkkinä oli muutostrendit, visuaalisena projektinhallintamenetelmän esimerkki oli Kanban ja Safe toimintamalli laajemman muutosten esimerkkinä. Projektipäivien luentosarjan puheenjohtajana toimi Plus Akatemia Oy:n toimitusjohtaja Karel Åkerlund.\nProjektipäivien 2014 luentosarjan “Erilaisten menetelmien luova hyödyntäminen Projekteissa” puheenjohtaja Karel Åkerlund alustaa esitystä aiheella projektimenetelmien kehitys 2000 luvun suomessa.\nTero Huttunen Tieto Oyj:ltä luennoi aiheesta “Menetelmäosaaminen projektipäälliköiden haasteena”. Esitys sai hyvän vastaanoton ja vuorovaikutustilanteen.\nProjektipäivillä 2014 olivat vauhdikkaasti puhumassa Reaktor Oy:n projektipäällikkö/valmentajakaksikko Elina Koskela ja Juhani Snellman, joiden aiheena oli mielenkiintoa herättänyt Kanban käsitteistön hyödyntäminen IT projekteissa.\nMika Heikkinen OP Palvelut Oy:stä luennoi aiheesta “Eri menetelmät ja niiden hyödyntäminen isossa kuvassa”. Esimerkkinä Safe konsepti.


Todistusten on oltava alle kolmen kuukauden ikäisiä. - PDF Free Download\nTodistusten on oltava alle kolmen kuukauden ikäisiä.\nDownload "26.01.2012. Todistusten on oltava alle kolmen kuukauden ikäisiä."\nInkeri Maria Katajakoski\n1 TARJOUSPYYNTÖ SAMMUTUSAUTO Itä-Uudenmaan pelastuslaitos pyytää tarjousta sammutusautosta seuraavasti:. YLEISTÄ 1. Tiedot toimittajasta Yrityksen tiedot, kaupparekisteriote, lääninveroviraston todistus maksetuista veroista ja sosiaaliturvamaksuista sekä työeläkekassan / eläkevakuutusyhtiön todistus maksetuista eläkevakuutusmaksuista. Todistusten on oltava alle kolmen kuukauden ikäisiä. Todistukset pyydetään nähtäviksi tarjouskilpailun voittaneelta toimittajalta. Yhteenvetolomake (liite 5) tulee täyttää ja palauttaa tarjouksen mukana. 2. Hinnoittelu Tarjouksessa tulee käyttää arvonlisäverotonta nettohinnoittelua (alv 0 %). Hinnan tulee olla kiinteä ja sisältää kaikki kulut. 3. Toimitusaika Toimitusaika on ilmoitettava. Toimitusajan ylittämisessä noudatetaan JYSE 2009 (tavarat)kohdan mukaista viivästyssakkoa. 4. Huolto ja varaosat Toimittajan on ilmoitettava huollon ja varaosien saatavuus huomioiden pelastusautojen käyttöiän (n.20 vuotta). 5. Takuu Alustaan vähintään kahden vuoden täystakuu. Takuuaika on ilmoitettava. Alustan takuuaika ei huomioida pisteytyksessä. Takuunantaja vastaa siitä että ajoneuvon käyttökelpoisuus ja laatu säilyvät normaaleina takuuajan. Muuten ajoneuvossa on virhe. Virhe on asiantuntevasti arvioitu poikkeama ajoneuvomallin normaalista laadusta tai valmistajan antamasta ohjearvoista ottaen huomioon ajoneuvon iän ja sillä ajetut kilometrit / käyttötunnit. Virheeksi katsotaan esimerkiksi valmistus- ja rakenneviat ja muut takuuaikana ilmenevät ajoneuvon käyttökelpoisuutta heikentävät viat ja puutteet. Virheenä ei pidetä vanhenemista, kulumista, korroosio ja maalipinnan vanhentumista, eikä poikkeama normaalista laadusta, jos se aiheutuu ulkopuolisista tekijöistä, kuten poikkeuksellisesta laskeumasta, hiekan ja kivien iskemistä, nastarengasmetallista tai tiesuolasta tai muusta näihin verrattavasta syystä.\n2 Takuuantaja ei kuitenkaan vastaa virheestä, jos hän saattaa todennäköiseksi, että ajoneuvon laadun tai käyttökelpoisuuden poikkeaminen normaalista johtuu ostajan puolella olevasta syystä. Syy voi olla esimerkiksi tapaturma, käyttö- tai hoito-ohjeiden vastainen tai muu ajoneuvon vääränlainen käsittely tai ajoneuvon valmistajan tai maahantuojan laatima Suomessa voimassa olevan huolto-ohjelman mukaan tehtävien huoltojen laiminlyönti taikka puutteellinen toteuttaminen. Päällirakenteen takuuaika huomioidaan pisteytyksessä. 6. Laatujärjestelmä Toimittaja on ilmoitettava käyttämänsä sertifioitu laatujärjestelmä. Tarjousmenettely Avoin. Hankinta ylittää EU-kynnysarvon. Tarjoajan sulkeminen pois tarjouskilpailusta Tarjouskilpailusta voidaan sulkea pois ennen tarjousten vertailua tarjouksen tekijä, jolla ei katsota olevan teknisiä, taloudellisia, toiminnallisia tai muita edellytyksiä hankinnan toteuttamiseksi. Tarjouskilpailusta suljetaan pois tarjoaja, jonka tarjous ei täytä edellä lueteltuja, tarjoukselle määrättyjä pakollisia osioita (1-5). Myöhästyneitä tarjouksia ei oteta huomioon. Tarjousten keskinäinen vertailu Toteutetaan kolmessa vaiheessa: 1. Tarjoajien kelpoisuuden arviointi 2. Tarjousten tarjouspyynnön mukaisuuden arviointi 3. Tarjousten vertailu Ensimmäisessä vaiheessa selvitetään tarjoajien lakisääteiset, taloudelliset, tekniset ja toiminnalliset edellytykset suoriutua hankinnan toteuttamisesta tarjouspyynnössä esitettyjen vaatimusten mukaisesti. Toisessa vaiheessa vertailusta suljetaan pois tarjous, jos se ei täytä tarjouksen muodolle asetettuja vaatimuksia siinä ei ole vastattu kaikkiin tarjouspyynnössä esitettyihin seikkoihin tarjottu tuote ei täytä sille asetettuja ehdottomia vaatimuksia Kolmannessa vaiheessa tarjouksista, jotka täyttävät tarjoajalle, tarjoukselle ja tuotteiden laadulle asetetut vaatimukset tehdään valintaperusteiden mukainen vertailu hinnan, toimitusajan, huolto ja varaosien saannin sekä takuun osalta. Tarjouksen tulee sisältää selvitykset arvioitavista seikoista.\n3 Hintaedullisuus - Halvin 10pistettä - Kalliimmat hintojen %-suhteessa 10 pisteestä Toimitusaika alle 6 kk 10 pistettä 6-7 kk 8 pistettä 7-8 kk 6 pistettä 8-9 kk 4 pistettä 9-10 kk 2 pistettä Yli 10 kk 0 pistettä Huolto ja varaosien saanti Yli 20 vuotta 10 pistettä vuotta 8 pistettä vuotta 6 pistettä 5-10 vuotta 4 pistettä 0-5 vuotta 2 pistettä 0 vuotta 0 pistettä Takuu Vähintään 60 kk täystakuu Vähintään 48 kk täystakuu Vähintään 42 kk täystakuu Vähintään 36 kk täystakuu Vähintään 24 kk täystakuu Vähintään 12 kk täystakuu 10 pistettä 8 pistettä 6 pistettä 4 pistettä 2 pistettä 0 pistettä\n4 Pisteytys Hintaedullisuus 60 % - halvin 10 pistettä kalliimmat %-suhteesta 10 pisteestä Toimitusaika 10% 0-10 pistettä Huolto ja varaosien saanti 15% 0-10 pistettä Takuu 15 % 0-10 pistettä Hankintapäätöksen tekeminen ja päätöksentekoperusteet Hankintapäätös tehdään kokonaistaloudellisuuden perusteella. Kokonaistaloudellisuus määritellään tarjousten keskinäisessä vertailussa käytetyllä pisteytyksellä em. perustein. Suurimman kokonaispistemäärän saanut tarjous voittaa tarjouskilpailun. Pisteiden mennessä tasan, tilaaja pidättää itsellään oikeuden valita haluamansa toimittajan. Muut ehdot Autojen mukana toimitettavien laitteiden on oltava Suomen lakien ja asetusten, viranomaismääräysten ja ohjeiden mukaisia. - Ajoneuvolaki (1090/2002) - Sisäasiainministeriön asetus pelastusautoista (720/2001) - Sisäasiainministeriön pelastusautojen yleisopas - Euroopan yhteisön pelastusautoja käsittelevät CEN-standardit: EN , -2 ja -3 - Palopumppunormit EN ja -2 - ISO käyttöohjesymbolit ja -tekstit Tarjouksen on oltava voimassa vähintään 3 kuukautta tarjouksen viimeisestä jättöpäivästä lukien.\n5 Muilta osin sovelletaan, julkisten hankintojen yleisiä sopimusehtoja (JYSE2009 tavarat). Tarjouksen pyytäjä pidättää itsellään oikeuden toteuttaa hankintaa määrärahojen puitteissa. Kaikki yhteydenotot sammutusauton hankintaan liittyen tulee tapahtua suomenkielellä. Toimitusehto Maksuehto Sammutusauton vastaanottotarkastus tulee tapahtua toimittajan tiloissa Suomessa. Vähintään 21 pv netto, kun tavara on hyväksytysti vastaanotettu ja lasku on saapunut. Tarjousasiakirjojen julkisuus Kaikki tarjousasiakirjat ovat julkisia sopimuksen tekemisen jälkeen. Mikäli tarjoaja katsoo, että joku osa tarjousta on liikesalaisuuden luonteinen, ja sellaisena salassa pidettävä, tulee tästä erikseen mainita tarjouksessa ja esittää tämä osa erillisenä liitteenä. Hinta-asiat eivät kuulu liikesalaisuuden piiriin. Tarjousten toimittaminen Tarjoukset liitteineen on toimitettava kirjallisena, suomenkielisinä, suljetussa kirjekuoressa Itä-Uudenmaan pelastuslaitokselle klo 15:00 mennessä. Tarjoukseen kuoreen merkintä TARJOUS Sammutusauto Laskutus Laskutus tapahtuu osoitteella Porvoon kaupunki, Taloustoimisto PL PORVOO. Laskutustapana edellytetään verkkolaskuja ja suositaan koontilaskuja, mikäli se on mahdollista. Vain perustellusta syystä voidaan käyttää paperilaskutusta. Viivästyskorko on korkolain 4 1 mom. mukainen. Laskutuslisiä ei hyväksytä. Verkkolaskut otetaan vastaan Finvoice-muodossa ja operaattorina käytämme Logicaa.\n6 Lisätiedot Tarjouspyyntöä koskevat kysymykset on toimitettava kirjallisesti osoitteeseen mennessä. Mahdollisiin kysymyksiin vastataan yhteisesti kaikille klo mennessä. Vastaukset julkaistaan osoitteessa / kuulutukset / tarjouspyynnöt. Liitteet Tekniset määreet Liite 1 Yhteenvetolomake Liite 2 Toimitettavat asiakirjat Liite 3 Alustavat kalustokaappikuvat Liite 4 Olavi Liljemark Pelastusjohtaja\nTekniset palvelut Kutalantie 1 b HÄMEENLINNA\n1(5) PIKKUBUSSI / MIEHISTÖAUTO Kanta-Hämeen pelastuslaitos pyytää tarjoustanne pikkubussista (miehistöautosta). Tarjottavan tuotteen tulee olla tarjouspyynnön mukainen. Vaihtoehtoisia tarjouksia, osatarjouksia\nAjoneuvojen hankinnasta on julkaistu ilmoitus Kanta-Hämeen pelastuslaitoksen wwwsivulla\n1(5) KAHDESTA HENKILÖAUTOSTA Kanta-Hämeen pelastuslaitos pyytää tarjoustanne kahdesta (2) henkilöautosta. Tarjottavan tuotteen tulee olla tarjouspyynnön mukainen. Vaihtoehtoisia tarjouksia, osatarjouksia\nTarjouspyyntö 1(5) Käytetyn koukkuvaihtolavalaitteen hankinta pyytää tarjoustanne yhdestä käytetystä, vuosimallin 2013 tai uudemmasta ns. 18-20 tn koukkuvaihtolavalaiteesta tämän tarjouspyynnön ja sen


Iivo Niskanen tähdittämään Lunta tupaan-tapahtumaa!\nOlympiavoittaja ja maailmanmestari Iivo Niskanen on ensimmäinen kiinnitys 5.7. Ukonniemen stadionilla järjestettävään Lunta tupaan-tapahtuman hiihtäjäkaartiin.\nNiskanen on viime vuosina noussut urheilijana tähtikategoriaan. Hän voitti 2014 olympialaisissa parisprintin kullan yhdessä Sami Jauhojärven kanssa. Vuosi sitten helmikuussa 2017 hän sivakoi Lahdessa MM-kultaa 15 kilometrin perinteisen tyylin kilpailussa ja tuoreimpana urotekona Pyeongchangin olympialaisissa Niskanen nappasi 50 kilometrin olympiakultaa.\nIivo Niskanen oli mukana Lunta tupaan-tapahtumassa vuonna 2015 ja palaa Imatralle menestymään.\n- Edellisestä kerrasta jäi hyvä maku ja on nälkää tulla uudestaan kokeilemaan. Silloin ei vauhti riittänyt menestykseen, Niskanen muistelee.\n- Hiihtokilpailu heinäkuussa on itsessään jo sellainen elämys, jonka haluaa kokea.\nTuoreen olympiavoiton jälkeen tapahtumia ja vientiä on riittänyt, mutta merkitys koko uralle on kiistaton.\n- Totta kai sen merkitys on minulle iso. Kuninkuusmatkan olympiakulta on aina ollut haaveena. Kun sen sain maailmanmestaruuden kylkeen, niin onhan se uran kannalta uskomatonta. Menestyksen nälkää toki riittää vielä. Toivottavasti myös terveyttä, Niskanen kertoo tunnelmistaan juuri nyt.\nIPV:n organisoima Lunta tupaan-tapahtuma järjestetään tulevana kesänä kolmatta kertaa. Kahdella aiemmalla kerralla yleisömäärä on ollut yli 3000.\nPäivä alkaa hiihtokilpailulla alkuillasta ja päättyy klo 19.00 alkavaan Superpesiksen otteluun Imatran Pallo-Veikkojen ja Joensuun Mailan väillä.\nNiskanen osallistuu tapahtumaan kilpailijana ja lisäksi hiihto-osuuden jälkeen järjestämme faneille mahdollisuuden tavata hiihtäjäsankari.\nLipunmyynti tapahtumaan käynnistyy keväämmällä. Tapahtuma sisältyy IPV:n kausikorttiin (130 €), joita on myynnissä osoitteessa www.seamchip.fi/ipv.\nTapahtumaan on myynnissä isännyyspaketteja, joihin sisältyy 10 VIP-lippua, logonäkyvyys markkinoinnissa, kuulutukset kumppanuudesta tapahtumassa ja nosto IPV:n verkkosivuille yhteistyökumppanien joukkoon.\nVIP-tapahtumaan on myyty tähän mennessä jo yli 100 lippua ja luvassa on yksi kesän hienoimmista verkostoitumistapahtumista.


Jukka-Pekka Vuori Finnjumpingin puheenjohtajaksi - Mäkihyppy\nJukka-Pekka Vuori (45) on valittu Finnjumping ry:n puheenjohtajaksi seuraavaksi kaksivuotiskaudeksi. Vuorella on vahva tausta liiketoiminnasta sekä markkinoinnin, viestinnän ja brandien johtamisesta. Urheilumarkkinoinnin johtamiskokemusta hänellä on lähes kahdenkymmenen vuoden ajalta. Vuori on toiminut viimeiset viisi vuotta Fonectan markkinointi- ja viestintäjohtajana.\n”Otan tehtävän vastaan realistisena, mutta optimistisena. Suomalaisella mäkihypyllä ja yhdistetyn hiihdolla on loistavat perinteet. Nyt tarvitaan kuitenkin muutosta monella osa-alueella ja aionkin käynnistää välittömästi muutoshankkeet. Ensimmäisenä keskityn markkinointi- ja myyntiprosesseihin, julkisuuden hallintaan sekä lajien brandien vahvistamiseen. Nämä asiat kuntoonsaattamalla voimme välittömästi vaikuttaa talouteen ja sitä kautta parempiin urheilullisiin tuloksiin”, kertoo Vuori.\nJukka-Pekka Vuoren mukaan on täysin realistista, että Suomi nousee lähitulevaisuudessa jälleen mäkihypyssä ja yhdistetyssä maailman kolmen kärkimaan joukkoon. ”Mutta tämä vaatii kaikkien osapuolten yhteistyötä ja paljon kovempaa työtä kuin aiemmin. Olen itse valmis laittamaan itseni 110 prosenttisesti likoon ja odotan sitä muiltakin.”\nFonecta on mäkimaajoukkueen tärkeä yhteistyökumppani ja sillä on optio jatkosta. Tulevaisuudessa yhteistyökeskustelut käydään Finnjumpingin markkinointiyhteistyötä hoitavan Samla Oy:n ja Fonectan muun toimivan johdon välillä. ”Olemme sopineet asioista hyvässä yhteisymmärryksessä työnantajani kanssa ja jäävään itseni jatkossa näistä kysymyksistä”, toteaa Vuori.\nFinnjumpingin väistyvä puheenjohtaja Ilkka Tiilikainen on iloinen, että puheenjohtaja-asiaan saatiin nopeasti hyvä ratkaisu. ”Saimme kovan vahvistuksen joukkueeseemme. Jukka-Pekka tuo osaamisellaan uutta virtaa ja lisäarvoa meille kriittisillä ja tärkeillä osa-alueilla: Markkinoinnissa, maineenhallinnassa ja kokonaisjohtamisessa.”


15 VUOTTA MYÖHÄSSÄ – Periaatteen Nainen\nOn 22/04/2018 Tekijä Milla/Periaatteen NainenKategoria(t): ahistaa, elämäntapaintiaani, Espanja, koti kaukana\nNiin paljon kuin La Líneasta pidänkin (ja oikeasti pidän tosi paljon, vaikkei se ehkä aina välity kun helpommin tulee pohdittua epäkohtia kuin fiilisteltyä kaikkea kivaa, mitä pikkukaupunki tarjoaa), on viime aikoina muutto ollut mielessä. On ollut kaikenlaista. Tasaisesti ilmestyvät lehtiartikkelit siitä, kuinka huumebisnes työllistää 3000 kaupunkilaista ja käytännön kokemukset, kun tupakkaa salakuljettavat nuorisolaiset kaahaavat skoottereilla jalkakäytävillä. Ja kurjat uutiset poikien koulussa, jossa ei ole ihan reilu meininki ja valitettavasti vielä päälle tieto siitä, että siinä missä yhdelle ei ehkä ole koulupaikkaa, saa toinen opettajakseen ensi lukuvuonna juuri sen opettajan, jonka kanssa on sukset menneet ristiin. Ai niin ja sitten se, että meidän autoon murtauduttiin; torstaiaamuna todettiin, että ikkuna oli rikottu kivellä. Mitään suurta draamaa se ei aiheuttanut – leasingauton vakuutus kattaa kaiken ilman sen suurempaa selittelyä, ja saaliiksi myös muihin autoihin iskenyt ryöstäjä sai latauspiuhan ja Ivana Helsingin tyhjän kukkaron. Ei ehkä ollut ihan sen arvoista.\nNoh, olemme taas päässeet nauramaan espanjalaisten asuntovälittäjien sivuille. Isoin ongelma vaan on se, että jos tahtoisimme nauttia sellaisesta mukavasta espanjalaisesta elämäntavasta, johon kuuluisi oma piha ja ehkä uima-allas, edes taloyhtiön yhteinen, pitäisi meidän lähteä pois La Líneasta. Esikaupunkialueelle. Siinä, missä Suomessa olen asunut onnellisena lähiössä, Espanjassa siinä on pikku ongelma: minulla ei ole ajokorttia eikä täällä ole julkista liikennettä (tai on toki kolmesti päivässä kulkeva bussi, mutta sillä ei haeta lapsia koulusta tai tehdä kauppareissuja). En varsinaisesti halua harrastaa katumista, mutta näin jälkiviisaana voin sanoa että se ajokortti olisi kannattanut ajaa silloin 15 vuotta sitten, kun eli vielä nuorelle ihmiselle tyypillisessä kuolemattomuusharhassa varmana siitä, että voi valloittaa vaikka uuden aurinkokunnan jos sille päälle sattuu.\nTäällä Espanjassa ajokortin ajaminen olisi toki todellista säästöä Suomeen verrattuna, sillä kokonaisuudessaan ajokortti ajotunteineen (joita on ilmeisesti 10 pakollista) kustantaa vain 550 euroa. Onhan sekin toki iso investointi, mutta kyllä paljon vähemmän kuin suomalainen ajolupa kakkosvaiheineen ja pimeäajoineen – kaikki mielikuvani tietenkin perustuvat vain kavereiden kokemuksiin ja kuulopuheisiin, omaa ajokoulukokemusta ei ole. Kun muut täysi-ikäiset ajelivat korttejaan, minä painoin lukion ohella kahta duunia ja säästin matkoihin. En tosiaan ajatellut elämääni 10 vuoden päähän, että ehkä lapsiperheessä ajokortista voisi olla iloa, koska kuvittelin vakaasti että asuisin aina jossain ratikkalinjan varrella tai sitten niin syvällä sademetsässä, että siellä ei ajokortteja kyseltäisi.\nMikä sitten estää ajamista sitä korttia? No pelko. Olen aina ollut vähän hysteerinen liikenteessä, heti kun nopeus ylittää satasen tuntivauhdin alkaa mun syke nousta samaa tahtia. Huono avaruudellinen hahmotuskyky ei mitenkään auta asiaa, koska en oikeasti osaa silmämääräisesti arvioida etäisyyksiä juuri ollenkaan. Ja kun on lietsonut vuosien ajan tätä omaa epävarmuutta asian suhteen, on kynnys ryhtyä ajelemaan, varsinkin vieraassa (liikenne)kulttuurissa, aika korkea.\nNäin pelkääjän paikalta voin todeta havainnoineeni, että liikenne on monella tavoin anteeksiantavampaa ja sujuvampaa kuin Suomessa; pienet törttöilyt katsotaan läpi sormien, joustetaan ja väistetään, usein ymmärretään että sujuva liikenne on suurempi arvo kuin se, että kaikki menee millilleen liikennesääntöjen mukaan. Mutta toisaalta ihmiset kaahaavat, kukaan ei käytä vilkkuja, joka paikassa on liikenneympyröitä ja nössöilijät jyrätään moottoritiellä tylysti. Jos Wikipediaa on uskominen, on Suomessa enemmän kuolonkolareja asukaslukuun nähden kuin Espanjassa, joten luultavasti oma panikointini on aivan turhaa. Täällä hätävilkuilla ja käsien levittelyllä saa paljon anteeksi muilta autoilijoilta.\nNyt eletään taas tällaisessa välitilassa, ja voi aivan hyvin olla että löydämme itsemme syksyllä tästä samasta asunnosta. Mutta voi olla, että innostummekin taas muuttamaan.\n9 kommenttia artikkeliin ”15 VUOTTA MYÖHÄSSÄ”\nMulla on autoilun kanssa vähän samanlaisia ongelmia. Tosin ajokortin hankin kyllä aikoinaan vähän päälle kolmikymppisenä Jamaikalla ja Belizenvuosina ajelinkin onnellisena Belmopanin kylällä pitkin ja poikin omalla vanhalla autonrämälläni. Suomessa oon ajanut hyvin vähän enkä nyt taas pariin vuoteen ollenkaan ja täällä Sudanissa en ole koskaan istunut auton ratissa joten kynnys ajaa on alkanut taas vähitellen nousta korkeammaksi. Meillä ei lapsuudenperheessä koskaan ollut autoa joten autoilu ei ikinä musta tuntunut arkisen tutulta tai toisaalta tarpeelliselta – julkisilla pääsi lähes kaikkialle. Edelleenkin musta on tavallaan normaalimpaa istua bussissa kuin henkilöautossa.\nSudanissa on se hyvä puoli, että täällä on täysin tavallista kulkea autonkuljettajan kyyditsemänä. Mutta toisenlaisiakin aikoja voi olla vielä edessä tulevissa asuinmaassa ja mun on ehkä pakko joskus taas ajaa autoa… Voi kääk.\n22/04/2018 klo 10:24\t Vastaus\nNo, heh heh, mullakin on tavallaan oma kuljettaja… Olen kyllä siis harkinnut sitäkin vaihtoehtoa, että palkkaisi ulkopuolisen hoitamaan koulukyytejä (=meillä se haasteellisin kuljetusdilemma, kaupassa voin käydä tarvittaessa myös taksilla).\nJa samanlainen kokemus lapsuudenperheestä; oli meillä välillä joku vuokra-auto, mutta ei ikinä omaa ja ihan pienestä pitäen sai tottua kävelemään tai menemään bussilla joka paikkaan, harrastuksiin yms. Oikeastaan nautinkin siitä vähän hitaammasta etenemisestä silloin, kun se on omin ehdoin… eikä esim. kolmen väsyneen lapsen kanssa.\n25/04/2018 klo 19:44\t Vastaus\nMä ajoin kortin yli nelikymppisenä, ajattelin aina etten tarvi korttia enkä kyllä oikeasti oli tarvinnutkaan. Lisäksi olin täysin varma etten saa autoa liikkeelle enkä varsinkaan osaa vaihtaa vaihdetta.\nYllätys oli suuri kun eka ajotunnilla ajoin auton keskustaan, tokihan se sammui muutaman kerran mutta hengissä pysyin. Suurin este on meidän korvien välissä…\nJa miksikö läksin edes autokouluun? No oltiin Pohjoisessa laskettelemassa ja totesin siellä että jos mies katkaisee jalan niin auto, lapsi ja minä jäädään sinne ja pitää hommata joku kuskaamaan ainakin auto sieltä pois.\n22/04/2018 klo 16:54\t Vastaus\nMä olen samaa mieltä, että auton ajaminen (ei siis välttämättä kortti, mutta että tietää kuinka toimii jne) olisi yleissivistystä – ja siksi harkinnassa on sellainen salainen ”autokoulu” jossain jättömaalla että ainakin tietäisin mitä tehdä jos kuski vaikka saa sydärin kesken ajon (tietty ehkä ensiapuakin olisi sitten hyvä opetella).\nMutta hatunnosto kaikille, jotka uskaltaa ajaa! Ehkä mäkin vielä joskus…\n25/04/2018 klo 19:45\t Vastaus\nHei mene tunnille kokeilemaan! Useinhan niissä on jotain ”eka kerta on ilmainen” -tarjouksia (okei, en tiedä Espanjasta mutta esim. Briteissä). Mä sain kortin yli kolmekymppisenä, eikä muuten menny ekalla kerralla läpi eikä edes tokalla, olin niin hirmostunut. Nykyään ajan kaupungissa ilman ongelmaa mutta en mene motarille. Kuitenkin se kortti helpottaa elämää kun meillä on toi sama koulukuljetushomma. Mua stressas jonkun aikaa se kortittomuus ja näin välillä ihan kauheita autoilupainajaisia missä olin ratissa mutta ei hajuakaaan miten sen kapineen saa liikkumaan tai pysähtymään. Jos haluaa ryhtyä siihen näin ’vanhemmalla’ iällä vaikka ei välttämättä ryhtyisikään päivittäiseen ajeluun niin mun mielestä sen voi ottaa sellaisena emansipatorisena projektina! 🙂\n29/04/2018 klo 19:28\t Vastaus\nMä luulen että jos nyt hankkisin (saisin!) kortin niin juhlisin sitä enemmän kuin mun yliopistotutkintoa 😀 . Oikeasti mä ihailen niiiin paljon kaikkia jotka osaa ajaa autoa (hyvin – jos huonosti niin heiluttelen keskaria ja huudan, että mulla ei oo korttia ja silti olisin parempi kuski!) koska se on mulle sellainen rohkeuden teko. Luulen, ettei täällä tarjota kokeilutunteja mutta ehkä nappaan meidän Skodan ja menen tuohon läheiselle teollisuusalueelle pärräilee 😀 . Ei sitä autoa oo ennenkään kortilla ajettu… Mutta oot mun sankari!\n30/04/2018 klo 18:08\t Vastaus\nPäivitysilmoitus: 35 UNELMAA – Periaatteen Nainen


Takaisin Minuksi: Näpit irti mun ajasta!\nElämässä on väkisinkin säätämistä ja vääntämistä eri toimijoiden kanssa, jotka joko asuvat samassa huushollissa tai muuten liippaavat elämääsi läheltä. Ei voi elää vain itselleen ja noudattaa tiukkoja ohjelmia ja aikatauluja - joku tulee siihen hämmentämään kuitenkin. Ja ihan hyvä niin.\nEn minä niitä ohjelmia ja aikatauluja kuitenkaan noudattaisi - tiedän sen hyvin, mutta onpahan taas tekosyy, jota käyttää (ole aikuinen, syytä lasta!). Että kyllähän minä, mutta kun nämä kanssaeläjät sotkee mun aikataulut (tahallaan). Että olisin liikkunut enemmän. Ollut järkevämpi.\nVaikka liikuin ihan tarpeeksi ja olin tarpeeksi järkevä.\nNo se mitä viime viikolla on tullut tehtyä on ollut kaksi vesijuoksua ja kolme normijuoksua. Tietysti taas kilometritolkulla koiran kanssa käveleskelyä (koska on pakko) ja liian vähän venyttelyä.\nIhana juoksu! Välissä oli yksi kiireinen viikko niin, etten juossut kertaakaan, mutta nyt taas takaisin raiteilla ja voi kuinka hyvältä se tuntuukaan! Tänään mennään metsään juoksemaan mäkivetoja ja muutenkin vaihteeksi ylittämään itsensä (toivottavasti ei sada kaatamalla). Ihanaa. Odotan, että pääsen juoksemaan!\nOlen muuten hävittänyt vaakani. Siis luitte oikein olen hävittänyt henkilövaa'an. Siis tiedän, että se on sängyn alla (nostettu pois olohuoneesta juhlien tieltä :)), mutta en ole saanut sitä aikaiseksi hakea sieltä... Joten tarkaa painoa en tiedä, mutta siis ne valkoiset housut mahtuu taas jalkaan ja parit pinkeät kauluspaidat ovat pidettäviä taas, joten siis parempaan suuntaan.\nOlen ollut ihan tyytyväinen ilman salijäsenyyttä (ensimmäinen kerta lähes 10 vuoteen). Kuitenkin on käynyt kaksi kertaa syksyn aikana, että vettä on tullut niin järjettömästi, ettei juoksemaan ole päässyt (kummallakin kerralla tosin seuraavana päivänä ihan loistava aurinkoinen ja raikas juoksusää) ja olen alkanut miettiä nyt, kun esim Elixiaan on mahdollista liittyä myös vuoden määräaikaa lyhyemmäksi ajaksi, että muutamalle (3-4) talvikuukaudelle voisi sittenkin liittyä takaisin jäseneksi... (tässä tämä itsenäisyys taas nähtiin). Ikävä on sisäpyöräilyä ja pilatesta - eniten, mutta myös ihan salia... ja onhan siellä sitten talven iskiessä täydellä voimalla myös juoksumatto.\nTodennäköisesti siis jossain vaiheessa tässä syksymmällä, kun juoksukelit hankaloituu edelleen, palaan hyvinvointikeskusten helmoihin... ja juoksukelien parantuessa kevään tullen lähden taas kohti vapautta. Katsotaan nyt. Niiin kauan kuin kolme kertaa viikossa löytyy jonkinmoinen juoksusää niin mennään ilman sitoumuksia.\nEnergistä viikkoa heti maanantaista alkaen! Nauttikaa kauniista syksystä ja raikkaista juoksusäistä (tämä ei kuitenkaan ole käsky...)!\nTunnisteet: aika, arki, elämä, energia, henkinen hyvinvointi, itsekuri, juoksu, laihduttaminen, minä, motivaatio, pilates, sisäpyöräily, talvi\nBrego 8. lokakuuta 2012 klo 17.27\nKaunis syksy ja raikkaat juoksusäät - anteeksi mitkä? :D Jospa tuo vedentulo olisi hetkeksi aikaa loppunut (sanotaanko muutamaksi viikoksi), niin pääsisi joskus kuivan sään aikaan juoksemaan. Jos pystyisi, jaksaisi ja ehtisi.\nTakaisin Minuksi 8. lokakuuta 2012 klo 23.28\n:DD Mä kärkyn lenkkarit jalassa oven välissä koko ajan ja isken, kun sade taukoaa :) Itse asiassa vain kahtena päivänä on pitänyt lenkki perua, kun pienintäkään taukoa tai edes rauhoittumista sateessa ei ole ollut, mutta molemmilla kerroilla oli seur päivänä aurinkoinen juoksusää. Tänään sade piti tunnin tauon, jonka juoksin... Ihanaa <3


Muokkaa · paint.net suomeksi\nMuokkaa-komennot mahdollistavat kuvan historian, kuvan valitun alueen, valitun alueen itse sekä leikepöydän muokkauksen.\nTärkeä asia mikä tulisi huomata on että valituissa alueissa suoritetut piirrot jäävät valintojen sisälle. Esimerkiksi jos valitset Ellipsi valinta työkalulla tietyn pyöreän alueen keskellä kuvaa, et pysty piirtämään mitään sen ympyrän ulkopuolelle niin kauan kuin valinta on aktiivinen. Tehosteet ja Säädöt vaikuttavat myös vain valittuun alueeseen.\nTämä kumoaa viimeisimmän suoritetun työn jonka olet tehnyt. Tämän voi tehdä myös Historiaikkunan kautta.\nTämä toistaa viimeisimmän suoritetun työn jonka sinä olet kumonnut. Tämän voi tehdä Historiaikkunan kautta.\nTämän avulla, voit siirtää valitun alueen aktiivisesta tasosta leikepöydälle. Voit valita alueen tasosta käyttämällä Suorakulmainen valinta, Lassovalinta, Ellipsi valinta, tai Taikasauva työkaluilla. Kun olet tehnyt Leikkaa operaation, valittu alue tasosta siirretään leikepöydälle ja korvataan läpinäkyvillä pikseleillä. Nykyinen valittu alue myös poistetaan.\nTämä on samanlainen kuin Leikkaa, mutta valittu alue jää aktiiviselle tasolle eikä valittua aluetta poisteta.\nTämä on sama kuin Kopioi mutta kopioi valitun alueen yhdistettynä jokaiselta tasolta.\nJos leikepöydällä on kuva, tämä komento liittää sen valitulle tasolle. Liitetyt pikselit tullaan valituksi ja Siirrä valintaa työkalu tulee automaattisesti valituksi. Tämän jälkeen voit joko siirtää, skaalata tai pyörittää pikseleitä haluttuun paikkaan ja muotoon. Jos liitettävä kuva on joko liian leveä tai korkea nykyiselle pohjan koolle, sinulta kysytään haluatko muuttaa pohjan kokoa. Kyseessä on oikotie Kuva → Pohjan koko komentoon joka varmistaa että liitettävä kuva mahtuu.\nLiitä uuteen tasoon\nTämä on samanlainen kuin Liitä, mutta se luo uuden tason, valitsee sen ja sen jälkeen liittää kuvaan.\nLiitä uuteen kuvaan\nTämä on samanlainen kun Liitä, mutta se ensin luo uuden kuvan, valitsee sen ja sen jälkeen liittää leikepöydän sisällön. Uusi kuva on saman kokoinen kuin liitettävä kuva.\nPoista valittu alue\nTämä komento poistaa valitun alueen valitusta tasosta. Kaikki pikselit valitussa alueessa korvataan läpinäkyvyydellä. Tämä on samanlainen kuin Leikkaa komento, mutta valittua aluetta ei kopioida leikepöydälle.\nJos on olemassa valittu alue, tämä täyttää alueen edustavärillä.\nJos on olemassa valittu alue, tämän avulla alue joka on valittu, valinta poistuu, ja alue jota ei ole valittu ollenkaan tulee valituksi.\nTämän avulla, koko pohja valitaan.\nTämän avulla, kaikki valinnat poistetaan.


Espoon Leppävaaraan piti rakentaa... - Kaupunki - Helsingin Sanomat\nEspoon Leppävaaraan piti rakentaa...\nEspoon Leppävaaraan piti rakentaa palvelutalo varakkaille vanhuksille. Rakentajayritys ja taloyhtiö menivät konkurssiin. Nyt poliisi tutkii onko konkurssien yhteydessä syyllistytty rikoksiin. Kultalampi on nyt tavallinen asunto-osakeyhtiö ja se tulee asuinkäyttöön loppukesällä.\nKultalammesta kateissa miljoonia


Eettiset toimintaperiaatteet | Technopolis\nTechnopoliksen eettiset toimintaperiaatteet luovat perustan liiketoiminnan, ympäristöasioiden sekä yhtiön työntekijä- ja sidosryhmäsuhteiden vastuullisuudelle ja kestävyydelle.\nTechnopolis on ottanut käyttöön eettiset toimintaperiaatteet toimittajille. Toimintaperiaatteita sovelletaan kaikissa merkittävissä liikesuhteissa. Lue lisää Technopoliksen eettisistä toimintaperiaatteista toimittajille täältä.\nTechnopoliksen 7 eettistä sääntöä\nYmmärrämme kolmen vahvan arvomme (draivi, palveluasenne, rehellisyys) merkityksen ja toimimme niiden mukaisesti joka päivä.\nKohtelemme muita kuten haluaisimme itseämme kohdeltavan.\nKunnioitamme asiakkaitamme ja yhteistyökumppaneitamme ja haluamme myös ansaita heidän kunnioituksensa.\nEdistämme innovatiivisuudellamme ja osaamisellamme koko yhteisön kasvua ja vaurautta.\nTuotamme lisäarvoa asiakkaillemme ja sijoittajillemme.\nPyrimme pienentämään ympäristökuormitusta ja edistämään kestävää kehitystä kaikissa toiminnoissamme.\nNoudatamme tiukkoja eettisiä periaatteita, hyvää liiketapaa ja lakisääteisiä vaatimuksia, emmekä hyväksy korruptiota. Emme rahoita minkäänlaista poliittista toimintaa.\nVastuu henkilöstöä kohtaan\nTechnopolis kohtelee henkilöstöään tasapuolisesti ja oikeudenmukaisesti. Yhtiö edistää tasa-arvoista kohtelua kaikilla työn osa-alueilla eikä hyväksy ahdistelua, työpaikkakiusaamista, suvaitsemattomuutta, sopimatonta kohtelua tai minkäänlaista syrjintää. Technopolis on sitoutunut henkilöstönsä ja sen hyvinvoinnin kehittämiseen. Osana työterveys- ja turvallisuustoimintaansa yhtiö päivittää säännöllisin väliajoin tasa-arvosuunnitelmansa, teettää tasa-arvotutkimuksia ja arvioi tasa-arvoisen rekrytoinnin, ura- ja palkkakehityksen sekä ammatillisen osaamisen kehittämisen toimenpiteitä ja käytäntöjä.\nTechnopolis kunnioittaa ja tukee vaikutuspiirissään Ihmisoikeuksien yleismaailmallista julistusta, Yhdistyneiden kansakuntien Global Compact -aloitteen kymmentä periaatetta, Yhdistyneiden kansakuntien Lapsen oikeuksien sopimusta ja Kansainvälisen työjärjestön julistusta työelämän perusperiaatteista ja –oikeuksista.\nVastuu asiakkaita ja yhteistyökumppaneita kohtaan\nTechnopoliksen asiakassuhteet perustuvat rehellisyyteen, lahjomattomuuteen ja luottamukseen. Yhtiö kohtelee yhteistyökumppaneitaan oikeudenmukaisesti ja tasapuolisesti. Myös kumppaneiden edellytetään noudattavan Technopoliksen laadullisia ja eettisiä periaatteita ja standardeja Eettisissä toimintaperiaatteissamme toimittajille sekä lakien ja säännösten noudattamista. Technopolis tekee läheistä yhteistyötä asiakkaidensa ja yhteistyökumppaneidensa kanssa johtaakseen ja valvoakseen kiinteistöjensä ja uudisrakennuskohteidensa terveyttä ja turvallisuutta. Näin yhtiö suojelee kiinteistöjään käyttäviä asiakkaita, alihankkijoita ja vierailijoita.\nVastuu yhteisöä kohtaan\nTechnopolis kehittää liiketoimintakulttuuriaan ja työskentelytapojaan aktiivisesti yhteistyössä asiakkaidensa ja kumppaniensa kanssa. Yhtiö tekee jatkuvasti yhteistyötä yhteisön parissa tunnistaakseen sen parhaat kasvun lähteet tietointensiivisellä sektorilla ja kehittääkseen näitä vahvuuksia kestäväksi, kansainvälisesti kilpailukykyiseksi tietointensiiviseksi ekosysteemiksi. Yhtiö tukee innovaatiotoimintaa kaikilla palvelujensa ja toimintojensa alueilla osallistumalla projekteihin, jotka edistävät strategista verkostoitumista, startup-yritysten toimintaa ja kannattavaa kasvua. Tuemme valittuja hyväntekeväisyyskohteita pääsääntöisesti vapaaehtoistyön kautta ja hyväntekeväisyyspolitiikkamme linjauksen mukaisesti.\nTechnopolis ei tue poliittisia puolueita tai poliittisia organisaatioita eikä osallistu vaalikampanjoiden rahoittamiseen.\nVastuu sijoittajia kohtaan\nTechnopolis noudattaa tasapuolisuuden ja samanaikaisuuden periaatteita sijoittajaviestinnässään ja toimii läpinäkyvällä, uskottavalla, ennakoivalla ja johdonmukaisella tavalla kaikissa viestintätilanteissa. Yhtiö on sitoutunut kohtelemaan kaikkia sijoittajia tasapuolisesti ja oikeudenmukaisesti, mikä tarkoittaa että varmistetaan kaikkien sijoittajien saavan oikeita tietoja yhtiön taloudellisesta tuloksesta, tulevaisuudennäkymistä ja liiketoiminnasta oikea-aikaisesti ja antamatta millekään taholle oikeudetonta etua. Technopolis noudattaa listautuneille osakeyhtiöille asetettuja hyvän hallintotavan vaatimuksia ja toimii hyvään hallintotapaan liittyvien säännöksien, standardien ja ohjeistojen mukaisesti.\nVastuu ympäristöä kohtaan\nVastuullisuusstrategiassaan Technopolis painottaa ympäristöystävällistä ja tehokasta energian ja veden käyttöä; yhtiö pyrkii vähentämään hiilidioksidipäästöjä ja kaatopaikkajätteen määrää sekä tehostamaan kierrätystä ja uudelleenkäyttöä. Technopolis kehittää jatkuvasti ympäristötietojen keräämistä, kulutuksen etälukua sekä vastuullisuusraportointia, ja odottaa myös yhteistyökumppaneidensa raportoivan säännöllisesti energian, veden ja jätteiden kierrätyksen sekä uudelleenkäytön tehokkuudesta.\nTechnopolis on sitoutunut sisällyttämään kestävyyden ja vastuullisuuden hallinnan osaksi omistus- ja sijoitusprosessejaan. Ekologisen kestävyyden kehittämisen aloitetaan jo suunnitteluvaiheessa ja pyritään viemään lopputuotteisiin ja palveluihin.\nTechnopolis ei hyväksy korruptiota\nTechnopolis noudattaa kilpailulainsäädäntöä ja välttää eturistiriitatilanteita. Technopolis ja sen henkilöstö eivät vastaanota, maksa tai tarjoudu maksamaan lahjuksia tai laittomia maksuja. Technopolis ja sen henkilöstö eivät myöskään edistääkseen tai ylläpitääkseen yhtiön liiketoimintaa tai vaikuttaakseen viranomaisten tai muiden tahojen objektiiviseen päätöksentekoon tarjoa muita etuja, jotka aiheuttaisivat viranomaisille, yhteistyökumppaneille tai asiakkaille ansaitsematonta henkilökohtaista hyötyä. Technopoliksen henkilökunta ei saa tavoitella henkilökohtaista hyötyä suhteestaan yhtiön asiakkaisiin tai yhteistyökumppaneihin.\nTechnopolis ei hyväksy mitään toimia, jotka liittyvät rahanpesuun tai muuhun rikolliseen toimintaan.\nEettisten toimintaperiaatteiden noudattaminen\nNäitä eettisiä toimintaperiaatteita seurataan kaikissa Technopoliksen toiminnoissa. Johtajilla ja esimiehillä on esikuva-asemansa vuoksi korostunut velvollisuus noudattaa eettisiä toimintaperiaatteita. Jokainen työntekijä tutustuu eettisiin toimintaperiaatteisiin osana Technopoliksen perehdytysprosessia tai vuosittaisten arviointikeskustelun yhteydessä. Eettisten toimintaperiaatteiden tulee ohjata kaikkia Technopoliksen työntekijöitä heidän suorittaessaan työtehtäviään tai toimiessaan Technopoliksen edustajina. Technopolis pyrkii vaikutuspiirinsä puitteissa varmistamaan, että myös sen alihankkijat ja yhteistyökumppanit noudattavat Technopoliksen eettisiä toimintaperiaatteita ja eettisiä toimintaperiaatteita toimittajille. Tämä on ensiarvoisen tärkeää liiketoimintasuhteita muodostettaessa tai jatkettaessa.\nKaikki eettisiä toimintaperiaatteita rikkovat teot johtavat kurinpidollisiin keskusteluihin työntekijän esimiehen kanssa ja niistä ilmoitetaan Technopoliksen eettisten toimintaperiaatteiden noudattamisesta vastaavalle henkilölle (Compliance Officer). Rikkomukset tulee korjata välittömästi ja rikkomuksiin sovelletaan kurinpitotoimia. Jokainen Technopoliksen työntekijä on velvollinen ilmoittamaan havaitsemistaan rikkomuksista esimiehelleen tai Compliance Officerille. Rikkomuksen käsittelyyn osallistuvien henkilöiden tulee huolehtia siitä, että asia selvitetään tavalla, joka suojelee kaikkien osapuolten yksityisyyttä.\nHavaitut rikkomukset voidaan ilmoittaa sähköpostitse osoitteeseen codeofconduct@technopolis.fi tai myös nimettömästi kirjeitse osoitteeseen Technopolis Plc, Legal Affairs/Compliance Officer, Energiakuja 3, 00180 Helsinki, Finland.\nTechnopoliksen hallitus on hyväksynyt yhtiön eettiset toimintaperiaatteet 23.9.2015.


Räätälöidyt näppäimistöt - Fraktio\nNäppäimistöt ovat tietokoneiden yleistyttyä muuttuneet paljon asettelultaan mutta myös raudaltaan. 1900-luvun koodarit muistelevat miten hyviä IBM-näppäimistöt olivat samaan aikaan kun Apple lanseeraa uusiin MacBookeihin päivitetyn näppäimistön. Onko vanhassa vara parempi ja mitä vaihtoehtoja meillä on tänäpäivänä markettien gamer-tuotteiden sijaan?\nOliver Granlund rakensi ensimmäisen oman mekaanisen näppäimistön 2018 ja on siitä lähtien ollut syvällä räätälöityjen näppäimistöjen harrastuksessa. Tämän seurauksena on syntynyt mm. Finnish Mechanical Keyboard Community jota hän ylläpitää, sekä hänen itse suunnittelema näppäimistörunko nimeltään Neito. Presiksen tavoitteena on avartaa vaihtoehtoja ja auttaa sinua löytämään itsellesi parhaiten sopiva työväline.\nTervetuloa mukaan! Tapahtuma järjestetään hybridinä. Voit tulla presikseen paikan päälle toimistollemme Helsingin Kamppiin tai hypätä linjoille seuraamaan striimiä omalta koneeltasi klo 16 alkaen.\nJos tulet tapahtumaan paikan päälle, ilmoittaudu ennakkoon. Otamme vieraita rajallisen määrän. Tulethan paikalle vain, jos olet terve, saanut kaksi koronarokotetta, sairastanut koronan vastikään tai käynyt testissä negatiivisin tuloksin edellisen vuorokauden aikana.


Lähimmät osumat haulle: Armo\n…makaavan Nyt kiidät läpi kuilun kohti valoa Kunnes heräät kipuun rintaa pakottavaan Maasta olet tullut Jälleen maaksi olet tuleman Ei löydy armo maasta Ei vedestä, ei tulesta Maasta olet tullut Jälleen maaksi olet tuleman…\n…luonansa siellä. 2. Joka aamu on armo uus; Pois siis pelko jo kerran! Rangaistuksenkin ankaruus On vain armoa Herran. Kaikki armoa, minkä suopi! Armo taivasta varten kasvattaa, Armo uskomme uudistaa, Armo lohtua luopi. 3…\nSuuri armos on\n…valmis vastaanottamaan Suoraan sun sydämeltä isä taivainen Armon totuuden ja vapauden Ei sydämeltä isän taivaisen mua riistetty pois milloinkaan vaan hän armahti mua uudestaan ja uudestaan Tuo armo sisimpäni muuttaa saa Ei…\nLisää etsimäsi kappaleen: Armo sanoitukset\nMuut samankaltaiset hakusanat: armo apulanta armo a. Aimo jeespoks+ja+näkemiin+tarmo In+the+army+now marrku aro arto sotavalta arto nuotio Tuo armon valkokyyhky xxxtention arms around you


Taloushallinnon digitalisointi rakennusalalla » Lataa opas - Aallon Group\nTaloushallinnon digitalisointi rakennusalalla\nLue oppaasta, miten ja miksi taloushallinnon digitalisoimista kannattaa lähteä edistämään rakennustoimialalla.\n5 syytä digitalisoida rakennusyrityksen taloushallinto.\nDigitaaliseen taloushallintoon siirtymisen vaatimukset.\nMuutosprosessin läpivienti ja johtaminen\nDigitaaliseen taloushallintoon siirtyjän muistilista.\nLisää luettavaa rakennusalan taloushallinnosta ja digitalisaatiosta\nTaloushallinnossa on viime vuosina otettu valtavia harppauksia kohti digitaalisuutta. Sähköinen taloushallinto tuo yritykselle selviä etuja ja ... Lue koko juttu»\nPalkkahallinnon ulkoistaminen voi tuntua isolta päätökseltä. Samaan aikaan yrityksen ydintoiminnasta irrallinen elementti on kuitenkin yksi ... Lue koko juttu»\nHyvä tilitoimisto – mistä sen tunnistaa. Siinäpä kysymys! Olemme syksyn aikana käsitelleet toimivan tilitoimistokumppanuuden peruspilareita ... Lue koko juttu»


February | 2014 | Minä olen kirjoittaja\nOlen kuvitellut löytäneeni tapani kirjoittaa. Tyyli voi vaihdella vähän sen mukaan kirjoitanko tekstiä lastenkuvakirjaan vaiko kauhutarinaan, mutta tapa on kuitenkin olemassa.\nTT:n myötä huomaan löytäneeni miljoona kysymystä aiheesta. Ryhmät, joille olen kirjoittanut, ovat aiemmin jakautuneet mielestäni joko selvästi pienempiin lapsiin tai sitten jo vähän vanhempiin nuoriin. En kuitenkaan tiedä miten hyvin tämä jakoni on toiminut käytännössä. Kirjoittaessani Mörkö vei ilon-kirjaa ajattelin vahvasti iltasatukirjaa pienemmille lapsille. Ehkä itsekseen luettavaksi kymmenvuotiaille ja nuoremmille. Haaveilin kyllä, että kirjaa lukeva aikuinenkin voisi viihtyä sen parissa, mutta siltikään en osannut oikein odottaa sitä mikä Mörön vastaanotto on ollut. Tiedän useamman tytön luokkalaisen 12-13-vuotiaan tytön ja pojan lukeneen kirjan ja pitäneen siitä. Että se siitä minun pienille suunnatusta kirjasta.\nTiedän kirjoittaneeni TT:n kahdella hyvin erilaisella tavalla. Nyt vain pitäisi päättää kumpi on se oikea ja kumpaa puoliskoa korjataan vastaamaan toista. Alkuun kirjoitin hyvinkin selkeää kirjakieltä, vähän puhujasta riippuen repliikeissä vilisi enemmän tai vähemmän puhekieltä. Loppua kohden päästin irti tuosta ja kirjoitin tekstiäkin enemmän puhekielellä. Jäin miettimään kumpi on parempi.\nKirjan kohderyhmä ovat 8-12-vuotiaat. Täytyy siis muistaa, että nuo 8-vuotiaat sisältävät myös ne oikeastaan juuri vasta lukemaan oppineet, joilla saattaa olla vielä lukihäiriötä tai muuta lukemista vaikeuttavaa tekijää. Toisaalta 12-vuotiaissa on paljon niitä, jotka ovat kahlanneet läpi TSH:t, Potterit ja Percy Jacksonit. Niitä, jotka ahmaisevat tuon kaltaisen kirjan iltapalaksi.\nNuorille suunnatussa kirjassa pidän enemmän rennosta otteesta. Asiat sanotaan niin kuin ne ovat. Nuorten kieli saa näkyä kirjassakin. Nyt kuitenkin mietin, että onko näille, jotka madollisesti vasta opettelevat sitä lukemista, tärkeää säilyttää kirjakieli?\nKirjakieli vs. puhekieli pohdinnan lisäksi tuskailen tekstissä muutamien asioiden kanssa.\nKiroilu. Kirjassa on tyyppejä, jotka varmasti 11-vuoden isässä sanovat asiat niin kuin ne mielestään ovat. Sieltä tulee hittoa ja helvettiä (ei kuitenkaan sen pahempia), silloin kun siltä tuntuu. Joskus minulle sanottiin, että asioita on turha sievistellä. Jos moottoripyöräjengiläinen toteaa kirjassa: “Voi hitsinpimpulat”, kun lyö vasaralla sormeen, juttu on aika pahasti irrallaan todellisuudesta. Silti jään miettimään sopiiko kiroilu siihen niiden 8-vuotiaiden kirjaan vai onko tämä vasta isompien juttuja?\nSe vai hän. Tuskastun. Vaikka kirjoittaisin kuinka “kirjakieltä”, hän näyttää teennäiseltä. Ainakin jossain tapauksissa. Miksi minusta tuntuu, että suurin osa ihmisistä käyttää se-sanaa viitatessaan ihmisiin, kunnes sitten tulee se hetki, jolloin jostain syystä pitää korostaa asiaa. Silloin on koira, kissa ja lemmikkitorakkakin HÄN.\nEn tiedä, mutta jotenkin tämä pitäisi kai silti ratkoa?\nLukurakenne ja miten se hajoitetaan\nKirjoitan TT:a. Periaatteessa tänään voisi olla se päivä, jolloin teksti pääsee loppuunsa. Olen miettinyt TT:n myötä, että olenko tullut vanhaksi? Aikaisemmin kirjoitin monesti niin, että aloitin tekstin ja katsoin minne se minua vei. Nykyisin teen melkein aina hyvin tarkan suunnitelman tekstin kulusta. Se helpottaa töiden tekemistä niinä päivinä, kun inspiraatio-keiju ei tahdo vierailla. Tiedän koko ajan mitä tapahtuu, mitä tapahtuu seuraavaksi.\nEilen illalla tajusin, että olen unohtanut suunnitelmista yhden jutun. Se on mielestäni tietyllä tapaa tarinan (ja erityisesti sen jatkon) kannalta hyvin oleellinen juttu. Alkuun ajattelin, että pystyn kirjoittamaan sen nykyisen rakenteen sisään. Lisätään tämä vain tuohon ja tämä tuohon. Ei haittaa mitään, vaikka suunnitellut luvut vähän venyisivätkin.\nOlen pitänyt aika tarkkaan kiinni siitä, että luvut ovat n. 3-5 liuskaa (miten nuo tuppaavatkin venymään loppua kohti). Sellaisia, jonka se vähän huonomminkin lukeva 8-vuotias jaksaisi lukea yhdellä kertaa. Säännöllinen rakenne on tuntunut kirjoittamisen kannalta hyvältä.\nTänä aamuna totean, että luvun 10 kanssa on ongelmia. Olen kirjoittanut perheen uintireissusta 1,5 liuskaa ja minulla on mielessäni tarkka suunnitelma mitä tulee seuraavaksi. Kirjoitan lauseen. Tajuan, ettei se sovi aikaisempaan lukurakenteeseen. Olen kirjoittanut tähän asti melko luontevia jatkumoja. Luulen, etten ole kertaakaan hypännyt luvun aikana vuorokaudesta toiseen. Nyt niin kuitenkin käy aivan yllättäen. Tämä ei käy.\nHuomaan hajottavani lukurakennetta uusiin paloihin. Ehkäpä kymppiluku vain on yksinkertaisesti tässä. Ehkä on syytä siirtyä seuraavaan. Mutta entä se sitten? Tuleeko siitä samanlainen tynkä kuin edeltäjästään? En tiedä onko sillä väliä, mutta jotenkin se vaivaa minua. Alkuperäinen suunnitelma ei enää päde. Joudun kirjoittamaan suunnittelematonta.\nTäytän apurahahakemusta. Surffaan itseni Piki-kirjastojen sivuille ja katselen lainausmääriä. Samalla kurkkaan Oulusta ja Helsingistä uuden Ihmissatuja pikkukummituksille kirjan tilauksia. Hei! Niitä on tilattu aika paljon, vaikka kirjaa vasta taitetaan viereisellä työpöydällä.\nTunnen taas kummallisen tunteen täyttävän minut. Se tunne, joka saa minut kaipaamaan saunan hämärää. Hiljaisuutta, rauhaa, tilaa omille ajatuksille. Puhun tuosta tunteesta seuraavana päivänä Kimille. Yllättäen löydän sille sanat.\n“Hei, mä olen halunnut kirjoittaa koko ikäni. Mä en ole halunnut mitään muuta. Mulla on vielä helvetin pitkä matka siihen, että voisin sanoa eläväni kirjoittamisella, mutta… Silti… Ne kirjat siellä kirjastossa, ne, joita ihmiset oikeasti lainaavat. Mä olen tehnyt ne ja ne on ihan oikeita kirjoja.”\nJollakin tapaa näinä hetkinä tuntuu vähän siltä kuin katsoisi elämäänsä ulkoapäin. Ihan kuin katselisi jonkun toisen elämää. Ne ovat haaveita. Ne ovat niitä, joiden eteen on tehty töitä. Ne tuntuvat yhäkin haaveilta, mutta hei… Tämä on totta.


NEX-3/NEX-5/NEX-5C A-DRJ (1) 2010 Sony Corporation - PDF\nDownload "NEX-3/NEX-5/NEX-5C A-DRJ-100-12(1) 2010 Sony Corporation"\n1 NEX-3/NEX-5/NEX-5C Tässä esitteessä on kuvattu tämän laiteohjelmapäivityksen sisältämät 3Dtoiminnot. Lisätietoja on Käyttöoppaassa ja mukana toimitetun CD-ROMlevyn α Käsikirjassa Sony Corporation A-DRJ (1)\n2 3D-toiminnot Tämän kameran [3D-pyyhkäisypan.]-tilassa kuvattuja 3D-kuvia voi toistaa vain 3Dtelevisiossa. Tämän kameran nestekidenäytössä ja muissa kuin 3D-televisioissa kuvat toistetaan normaaleina yksittäiskuvina. Kuvaaminen Kun haluat ottaa 3D-kuvan, tee kameralla pyyhkäisyliike kuvassa näkyvällä tavalla. Katselu Liitä kamera 3D-televisioon HDMI-kaapelilla (myydään erikseen) (sivu 9). 1 HDMI-liitäntään HDMI-kaapeli 2 HDMIliittimeen z 3D-kuvan tiedostonimi 3D-kuva koostuu JPEG- ja MPO-tiedostoista. Jos tuot [3D-pyyhkäisypan.]-tilassa kuvattuja kuvia tietokoneeseen, seuraavat kuvatiedot tallennetaan samaan tietokoneen kansioon. DSC0sss.jpg DSC0sss.mpo Jos poistat 3D-kuvan JPEG- tai MPO-tiedoston, 3D-kuvan toistaminen ei onnistu. Huomautus Tällä kameralla tallennettujen 3D-kuvien katselu 3D-yhteensopivassa näytössä voi aiheuttaa epämukavia oireita, kuten silmien rasittumista, pahoinvointia tai väsymystä. 3D-kuvia katseltaessa säännölliset tauot ovat suositeltavia. Koska taukojen tarve ja väli on jokaisella erilainen, toimi taukojen suhteen niin kuin sinulle parhaiten sopii. Jos voit pahoin, lopeta 3D-kuvien katselu ja ota tarvittaessa yhteys lääkäriin. Tutustu myös liitetyn laitteen tai kameran kanssa käytetyn ohjelmiston käyttöohjeisiin. Lapsen (etenkin alle kuusivuotiaan) näkö on aina haavoittuvainen. Ennen kuin annat lapsen katsoa 3D-kuvia, keskustele asiantuntijan, kuten lastenlääkärin tai silmälääkärin, kanssa. Huolehdi siitä, että lapset noudattavat yllä mainittuja varotoimia. 2 FI\n3 Päivitykseen sisältyvät 3Dtoiminnot Tämä laiteohjelmapäivitys lisää uusia toimintoja valikkoon. Valikko Uudet valikkokohteet Toiminnot Kuvaustila 3D-pyyhkäisypan. Asettaa 3D-kuvaustilan. Kamera 3D-pan. suunta Asettaa 3D-kuvien kuvaussuunnan. Kuvakoko 3D-panoraama: Kuvakoko Valitsee 3D-kuvien koon. Toisto Kuvaesitys t Kuvatyyppi Toistaa vain 3D-kuvat automaattisesti kameraan liitetyssä 3D-televisiossa. Toisto 3D-katselu Toistaa 3D-kuvat kameraan liitetyssä 3D-televisiossa. 3 FI\n4 3D-pyyhkäisypan. Mahdollistaa 3D-kuvan luomisen sommitelluista kuvista. 1 [Valikko] t [Kuvaustila] t [3D-pyyhkäisypan.]. 2 Osoita kamera kohteen reunaan ja paina suljinpainike kokonaan alas. 3 Panoroi kamera loppuun saakka nestekidenäytön opastusta noudattaen. Tätä osaa ei kuvata. Opastuspalkki Huomautuksia Jos et ehdi panoroida kameraa koko kohteen alueelta annetussa ajassa, sommiteltuun kuvaan tulee harmaa alue. Suosittelemme, että kameraa panoroidaan 180 astetta noin kuuden sekunnin kuluessa, kun E18 55 mm:n objektiivia käytetään laajakuva-asennossa (18 mm). Kun käytät teleobjektiiviasentoa, panoroi kameraa hitaammin. Jos otat 3D-kuvan zoom-objektiivin T-puolta käyttäen, harmaat alueet voivat toistua useammin tai kuvaus voi keskeytyä. Zoom-objektiivilla kuvattaessa on suositeltavaa käyttää W-puolta. Kamera jatkaa kuvaamista [3D-pyyhkäisypan.]-tallennuksen ajan ja suljin napsuu kuvauksen loppuun saakka. Koska useita kuvia liitetään toisiinsa, liitettävä osa ei tallennu tasaisesti. Jos valoa on vähän, 3D-panoraamakuvat voivat sumentua. Välkkyvässä valossa, kuten loistevalossa, yhdistetyn kuvan kirkkaus tai väri ei ole aina sama. Kuvaus ei onnistu, jos 3D-panoraamakuvauksen kuvauskulma sekä kulma, jossa tarkennus ja valotus on asetettu painamalla suljinpainike puoliväliin (AE/AF-lukitus), ovat kirkkaudeltaan, väriltään ja tarkennukseltaan kovin erilaisia. Jos näin käy, vaihda lukituskulmaa ja kuvaa uudelleen. [3D-pyyhkäisypan.] ei sovellu kuvaukseen, jos kuvataan liikkuvia kohteita liian lähellä kameraa olevia kohteita kohteita, joissa ilmenee toistuva kuvio, kuten tiiliseinää, ja vähäkontrastisia kohteita, kuten taivasta, hiekkarantaa tai nurmikkoa kohteita, jotka ovat jatkuvassa muutostilassa, kuten aaltoja tai vesiputouksia. kohteita, kun auringon- tai sähkövalo on merkittävästi kirkkaampi kuin ympäristö. [3D-pyyhkäisypan.]-tallennus voi keskeytyä seuraavissa tilanteissa: Kameraa panoroidaan liian nopeasti tai hitaasti. Kamera tärisee liikaa. 3D-kuva koostuu JPEG- ja MPO-tiedostoista. Jos poistat 3D-kuvan JPEG- tai MPO-tiedoston, 3D-kuvan toistaminen ei onnistu. Voit panoroida kameraa vain vaakasuunnassa, kun kuvaat 3D-pyyhkäisypanoraamakuvia. Jatkuu r 4 FI\n5 z 3D-kuvien kuvausvihjeitä Panoroi kameraa kaaressa tasaisella nopeudella nestekidenäytön osoittamaan suuntaan. Ota seuraavat seikat huomioon. Panoroi noin puolet hitaammin kuin normaalissa pyyhkäisypanoraamakuvauksessa. Kuvaa paikallaan olevia kohteita. Huolehdi siitä, että kohteen ja taustan välillä on riittävästi etäisyyttä. Ota 3D-kuvia kirkkaassa valaistuksessa, esimerkiksi ulkona. Määritä valotusohjelma ja paina suljinpainike puoliväliin, jotta voit lukita tarkennuksen, valotuksen sekä valkotasapainon. Paina sitten suljinpainike kokonaan pohjaan ja panoroi kameraa. Zoom-objektiivilla kuvattaessa on suositeltavaa käyttää W- puolta. 5 FI\n6 3D-pan. suunta Valitsee suunnan, johon kameraa panoroidaan 3D-pyyhkäisypanorointikuvia kuvattaessa. 1 [Valikko] t [Kamera] t [3D-pan. suunta] t haluttu tila. (Oikea) (Vasen) Panoroi kameraa vasemmalta oikealle. Panoroi kameraa oikealta vasemmalle. 6 FI\n7 Kuvakoko Asettaa kameran kuvaamaan 3D-pyyhkäisypanorointikuvia. 1 [Valikko] t [Kuvakoko] t [3D-panoraama: Kuvakoko] t haluttu tila. (Vakio) (Leveä) (16:9) Vaaka: Vaaka: Vaaka: z Vihjeitä kuvakoon valitsemiseen 3D-kuvat näkyvät eri tavalla sen mukaan, mikä tila on valittuna. 16:9 Vakio Leveä Kun [Vakio] tai [Leveä] on valittuna, kuvia vieritetään kiekkopainikkeen keskiosaa painettaessa. 7 FI\n8 Kuvatyyppi Toistaa vain 3D-kuvia kuvaesityksenä kameraan liitetystä 3D-televisiosta. 1 [Valikko] t [Toisto] t [Kuvaesitys] t [Kuvatyyppi] t haluttu tila. Kaikki Näytä vain 3D Toistaa kaikki muistikortilla olevat yksittäiskuvat normaaleina yksittäiskuvina. Toistaa vain 3D-kuvat. 8 FI\n9 3D-katselu Jos haluat katsoa kameralla otettuja 3D-panoraamakuvia 3D-televisiossa, tee seuraavat toimet. Liitä kamera 3D-televisioon HDMI-kaapelilla (myydään erikseen). 1 Liitä kamera 3D-televisioon HDMI-kaapelilla (myydään erikseen). 2 [Valikko] t [Toisto] t [3D-katselu] t [OK]. Kameralla otetut 3D-panoraamakuvat tulevat näkyviin televisioruudulle. Kun [Vakio] tai [Leveä] on valittuna, voit vierittää 3Dpanoraamakuvia painamalla kiekkopainikkeen keskiosaa. 1 HDMI-liitäntään HDMI-kaapeli 2 HDMIliittimeen Huomautuksia Kun valitset [3D-katselu]-tilan, vain 3D-kuvat näytetään. Älä liitä kameraa ja liitettäviä laitteita lähtöliittimiä käyttäen. Kun kamera ja televisio liitetään lähtöliittimiä käyttäen, videon- ja äänentoisto eivät toimi. Tällainen kytkentä voi myös aiheuttaa ongelmia kamerassa ja/tai siihen liitetyissä laitteissa. Tämä toiminto ei välttämättä toimi oikein kaikissa televisioissa. Ongelmia voivat olla esimerkiksi, että televisiosta ei voi katsoa videota, näyttäminen 3D-tilassa ei toimi tai ääni ei kuulu televisiosta. Käytä HDMI-kaapelia, jossa on HDMI-logo. Käytä HDMI-miniliitintä yhdessä päässä (kamera) ja televisioosi sopivaa liitintä toisessa. Langaton RMT-DSLR1-kaukosäädin (myydään erikseen) ei ehkä toimi oikein television 3D-laseihin lähettämän signaalin johdosta. Kun käytät langatonta kaukosäädintä, aseta kamera mahdollisimman kauas televisiosta siten, että kameran kaukoanturi osoittaa pois televisiosta. (Vain NEX-5/5C) z Tavallisten yksittäiskuvien katsominen televisiossa Jos valitset [3D-katselu], vain 3D-kuvat näkyvät televisiossa. Jos haluat katsella tavallisia yksittäiskuvia, paina kiekkopainikkeen alaosaa [3D-katselu]- tilan lopettamiseksi. Voit palata 3D-tilaan painamalla kiekkopainikkeen alaosaa uudelleen. Voit tuoda kuvien hakemistonäytön näkyviin valitsemalla [Valikko] t [Toisto] t [Hakemistonäyttö]. 9 FI\nSisällysluettelo Toimenpidehaku. Asetukset-haku MENU/ Hakemisto. Cyber-shot-käsikirja DSC-TX9/TX9C. 2010 Sony Corporation 4-193-205-12(1)\nCyber-shot-käsikirja DSC-TX9/TX9C 2010 Sony Corporation 4-193-205-12(1) FI Tietoja tämän käsikirjan käytöstä Napsauta oikeassa yläkulmassa olevaa painiketta, kun haluat siirtyä vastaavalle sivulle. Siitä\n4-189-193-14(1) Digitaalinen kamera vaihdettavalla objektiivilla α-käsikirja Sisällysluettelo Esimerkkikuvahaku Valikko-haku Hakemisto 2010 Sony Corporation FI NEX-3/NEX-5/NEX-5C Kameran käyttöön liittyviä\n4-423-277-11(1) Digitaalinen kamera vaihdettavalla objektiivilla α-käsikirja Sisällysluettelo Esimerkkikuva Valikko Hakemisto 2012 Sony Corporation FI NEX-F3 Kameran käyttöön liittyviä huomautuksia Tämän\nSisällysluettelo Toimenpidehaku. Asetukset-haku MENU/ Hakemisto. Cyber-shot-käsikirja DSC-WX5/WX5C. 2010 Sony Corporation 4-194-689-12(1)\nCyber-shot-käsikirja DSC-WX5/WX5C 2010 Sony Corporation 4-194-689-12(1) FI Tietoja tämän käsikirjan käytöstä Napsauta oikeassa yläkulmassa olevaa painiketta, kun haluat siirtyä vastaavalle sivulle. Siitä\n4-275-491-52(1) NEX-C3 Digitaalinen kamera vaihdettavalla objektiivilla Käyttöopas E-kiinnityksellä Kameran valmisteleminen Peruskäytön opettelu Tallennustoimintojen käyttäminen Toistotoimintojen käyttäminen\nKäyttöoppaasi. SONY NEX-C3\nSisällysluettelo Toimenpidehaku. Asetukset-haku MENU/ Hakemisto. Cyber-shot-käsikirja DSC-TX5. 2010 Sony Corporation 4-174-215-12(1)\nCyber-shot-käsikirja DSC-TX5 2010 Sony Corporation 4-174-215-12(1) FI Tietoja tämän käsikirjan käytöstä Napsauta oikeassa yläkulmassa olevaa painiketta, kun haluat siirtyä vastaavalle sivulle. Siitä on\nSisällysluettelo Toimenpidehaku. Asetukset-haku MENU/ Hakemisto. Cyber-shot-käsikirja DSC-T99/T99D/T99C/T99DC. 2010 Sony Corporation 4-199-717-11(1)\nCyber-shot-käsikirja DSC-T99/T99D/T99C/T99DC 2010 Sony Corporation 4-199-717-11(1) FI Tietoja tämän käsikirjan käytöstä Napsauta oikeassa yläkulmassa olevaa painiketta, kun haluat siirtyä vastaavalle sivulle.\nKäyttöoppaasi. SONY DSC-WX5 http://fi.yourpdfguides.com/dref/2806632\nCyber-shot-käsikirja DSC-W350/W350D/W360/W380/W390 2010 Sony Corporation 4-188-443-12(1) FI Käsikirjan käyttäminen Voit siirtyä vastaavalle sivulle napsauttamalla oikeassa yläkulmassa olevaa painiketta.\n4-183-858-54(1) NEX-3/NEX-5 Digitaalinen kamera vaihdettavalla objektiivilla Käyttöopas Kameran valmisteleminen Peruskäytön opettelu Tallennustoimintojen käyttäminen Toistotoimintojen käyttäminen Käytettävissä\nKäyttöoppaasi. SONY DSC-W350 http://fi.yourpdfguides.com/dref/2797293\nKäyttöoppaasi. SONY DSC-TX5 http://fi.yourpdfguides.com/dref/2806902\nSisällysluettelo Toimenpidehaku. Asetukset-haku MENU/ Hakemisto. Cyber-shot-käsikirja DSC-W180/W190. 2009 Sony Corporation 4-143-376-11(1)\nCyber-shot-käsikirja DSC-W180/W190 2009 Sony Corporation 4-143-376-11(1) FI Tietoja tämän käsikirjan käytöstä Napsauta oikeassa yläkulmassa olevaa painiketta, kun haluat siirtyä vastaavalle sivulle. Siitä\n4-420-758-12(1) Digitaalinen kamera vaihdettavalla objektiivilla α-käsikirja A-kiinnityksellä Kameran valmisteleminen Kuvien kuvaaminen ja katsominen Kuvaaminen kohteeseen sopivalla tavalla Kuvaustoimintojen\nSisällysluettelo Toimintohaku. Asetusten haku MENU/ Hakemisto. Cyber-shot-käsikirja DSC-W370. 2010 Sony Corporation 4-181-205-92(1)\nCyber-shot-käsikirja DSC-W370 2010 Sony Corporation 4-181-205-92(1) FI Käsikirjan käyttäminen Voit siirtyä vastaavalle sivulle napsauttamalla oikeassa yläkulmassa olevaa painiketta. Tämä on kätevää silloin,\nSisällysluettelo Toimintohaku. Asetusten haku MENU/ Hakemisto. Cyber-shot-käsikirja DSC-HX5/HX5V/HX5C. 2010 Sony Corporation 4-172-670-12(1)\nCyber-shot-käsikirja DSC-HX5/HX5V/HX5C 2010 Sony Corporation 4-172-670-12(1) FI Käsikirjan käyttäminen Voit siirtyä vastaavalle sivulle napsauttamalla oikeassa yläkulmassa olevaa painiketta. Tämä on kätevää\n4-469-857-11(1) Digitaalinen kamera vaihdettavalla objektiivilla α-käsikirja Sisällysluettelo Esimerkkikuva Valikko Hakemisto E-kiinnike 2013 Sony Corporation FI ILCE-3000 Kameran käyttöön liittyviä huomautuksia\n4-275-475-12(1) Digitaalinen kamera vaihdettavalla objektiivilla α-käsikirja Sisällysluettelo Esimerkkikuvahaku Valikko-haku Hakemisto 2011 Sony Corporation FI NEX-C3 Kameran käyttöön liittyviä huomautuksia\n4-297-562-11(1) Digitaalinen kamera vaihdettavalla objektiivilla α -käsikirja Sisällys Esimerkkikuva Valikko Hakemisto 2011 Sony Corporation FI NEX-7 Kameran käyttöön liittyviä huomautuksia Tämän käsikirjan\n4-183-858-51(1) NEX-3/NEX-5 Digitaalinen kamera vaihdettavalla objektiivilla Käyttöopas Kameran valmisteleminen Peruskäytön opettelu Tallennustoimintojen käyttäminen Toistotoimintojen käyttäminen Käytettävissä\nKäyttöoppaasi. SONY SLT-A65VV http://fi.yourpdfguides.com/dref/4059230\nVoit lukea suosituksia käyttäjän oppaista, teknisistä ohjeista tai asennusohjeista tuotteelle SONY SLT-A65VV. Löydät kysymyksiisi vastaukset SONY SLT-A65VV käyttöoppaasta ( tiedot, ohjearvot, turvallisuusohjeet,\nSisällysluettelo Toimenpidehaku. Asetukset-haku MENU/ Hakemisto. Cyber-shot-käsikirja DSC-S2000/S2100. 2010 Sony Corporation 4-166-209-11(1)\nCyber-shot-käsikirja DSC-S2000/S2100 2010 Sony Corporation 4-166-209-11(1) FI Tietoja tämän käsikirjan käytöstä Napsauta oikeassa yläkulmassa olevaa painiketta, kun haluat siirtyä vastaavalle sivulle.\n4-437-010-11(1) Digitaalinen kamera vaihdettavalla objektiivilla α -käsikirja Sisällysluettelo Esimerkkikuva Valikko Hakemisto 2012 Sony Corporation FI NEX-6/NEX-5R Kameran käyttöön liittyviä huomautuksia\n4-288-918-51(1) NEX-5N Digitaalinen kamera vaihdettavalla objektiivilla Käyttöopas E-kiinnityksellä Kameran valmisteleminen Peruskäytön opettelu Tallennustoimintojen käyttäminen Toistotoimintojen käyttäminen\nKäyttöoppaasi. SONY NEX-5\nCyber-shot-käsikirja DSC-T20/T25. Sisällysluettelo. Hakemisto VNAPSAUTA!\nVNAPSAUTA! Sisällysluettelo Peruskäyttö Kuvaustoimintojen käyttäminen Digitaalikamera Cyber-shot-käsikirja DSC-T20/T25 Lue tämä Käsikirja, Käyttöopas ja Cyber-shot-edistyneen käytön opas -opas huolellisesti\n4-287-955-53(1) Digitaalinen kamera vaihdettavalla objektiivilla Käyttöopas A-kiinnityksellä Kameran valmisteleminen Kuvien kuvaaminen ja katsominen Kuvaaminen kohteeseen sopivalla tavalla Kuvaustoimintojen\n4-420-761-52(1) Digitaalinen kamera vaihdettavalla objektiivilla Käyttöopas A-kiinnityksellä Kameran valmisteleminen Kuvien kuvaaminen ja katsominen Kuvaaminen kohteeseen sopivalla tavalla Kuvaustoimintojen


Tyyntä myrskyn edellä – Kaltio\nToisen aallon saapumisaikaa arvuutellaan jo. On kuitenkin kesä, kauniit ilmat täyttävät Oulussakin patioita ja torinrannan kojuja. Mietin, oliko Pariisissa 1900-luvun alun Belle Époque’in tai Suomessa 1940 välirauhan aikaan ilmapiiri yhtään samankaltainen: pakahduttava halu uskoa kaiken jatkuvan juuri tällaisena, karmea tietoisuus pian jatkuvasta synkkyydestä juuri ja juuri tietoisuuden alle painettuna.\nVaan eipä tämä juuri poikkea siitä, miten tällainen laiskantiedostava ihminen on joutunut jo pitkään suhtautumaan olemassaoloonsa näkökentän laidoilla roikkuvan ilmastonmuutoksen ja ekokatastrofin kanssa. Todellisuus on aurinko: sitä on melkein mahdotonta katsoa suoraan avoimin silmin.\nNiinpä minäkin uskon vakaasti, että lokakuussa matkustan Helsinkiin Ane Brunin, Steve Hackettin ja Philip Glass Ensemblen konsertteihin, että esittelen Kaltiota Helsingin kirjamessuilla tai että torstaina 29.10. pidetään Kaltion päivällä juhlaseminaari sekä illalla 75-vuotismuistamisten juhlavastaanotto Valvegalleriassa.\nTornionjoen länsiraja on pandemia-aikana kiinteytynyt sen verran, että pohjoisruotsalaisen kulttuurin minifestivaalin päätimme siirtää ensi vuoteen.\nEnsi vuoteen siirtyi myös se Kenen luonto? -valokuvanäyttely, jonka teemanumerona tämän lehden oli tarkoitus toimia. Luonnon omistamisesta ja omimisesta kirjoitetaan laajemmin siis maaliskuussa 2021, nyt sisällöstä voi löytää ehkä useampiakin punaisia lankoja. Parin esseen ja parin kirja-arvion verran on jonkinlaista sukukansa-asiaa, muutaman jutun verran kuluneena kesänä ihan trendiksi noussutta lähimatkailua.\nItselleni ehkä vaikuttavinta on ollut lukea Marlene Hyypän kirjoittamaa juttua Saarelan kaupunginosasta. Miten olenkin voinut tietää niin vähän olympiavoittaja Yrjö Saarelasta! Oulussa pitäisi ehdottomasti olla vähintään patsas tällaiselle kansalliselle urheilusankarille!\nOlemme tässäkin taas lehden olemassaolon ydinkysymyksessä: kulttuurin ja etenkin kulttuurilehden tarkoitus on estää meitä unohtamasta. Unohtamasta sitä, mikä tapahtui sata tai viisisataa vuotta sitten, mutta myös unohtamasta sitä, mikä tapahtui viime vuonna tai toissapäivänä. Tai millaista oli Suomussalmella, Essaouirassa tai Norrbottenissa.\nTai millaista oli elokuussa 2010, kun aloitin kirjoittamaan tätä palstaa. Yritin tarkistaa Hesarista, mutta haastattelu (www.hs.fi/kotimaa/art-2000004749242.html) on vain tilaajien luettavissa. Vain ingressi on näkyvissä: ”uusi päätoimittaja Paavo J. Heinonen moittii vauraita lehtiä markkinahumusta.”\nEn tiedä, onko Suomessa enää juurikaan ”vauraita lehtiä”, mutta ”markkinahumua” kaipaisin niihin nykyään jopa enemmän. Oletan, että olen itsekin vuosikymmenessä muuttunut, mutta en varmaankaan yhtä paljon kuin ihmisten tapa kuluttaa kaupallisia medioita.\nSeuraava myrsky on aina tulossa, aina jossain matalapaine kohtaa korkean, syntyneiden jännitteiden on aina pakko purkautua. Myrskyn ajankohdasta ja voimakkuudesta on aina ristiriitaisia ennusteita, eri asiantuntijoiden ohjeet ja varmat neuvot valmistautumiseen ovat aina keskenään yhteensopimattomia. Kaiken informaation globaalin saatavuuden aikana vahvistavaa todistusaineistoa löytyy jokaiselle profetialle, oli se miten vainoharhainen tahansa.\nTotuus on kuitenkin kuin aurinko: sen kirkkautta ei voi kieltää. Siltä voi piiloutua tai sen edessä voi kääntää katseen muualle, mutta kääntyjänkin on pakko myöntää päivän olevan yöstä hyvin erilainen.\nPohjoisen erilainen päivä alkaa taas kääntyä kohti hämärää, syyspäiväntasaus on tämän ilmestyessä enää noin viiden viikon päässä. Tämä numero julkistetaan Oulun Taiteiden Yön verkkolähetyksessä (pohjoinenkulttuurivirta.fi) perjantaina 14.8., seuraava Kaltio taas live-tapahtumassa Kajaanissa, missä 16.–17.10. juhlitaan myös Rauniokaupunki ry:n 10-vuotissynttäreitä. Näistä some-kanavillamme enemmän, nyt vain turvallista loppukesää ja muistakaa yskiä hihaan!


Mikä on kinuri? Antti Hyryn Uunissa "Muuraukseen pitää jättää yhdeksän tuuman levyinen aukko, ja sitten kolme varvia korkea ja kahdeksan tuumaa syvä. Semmoinen… | Kysy kirjastonhoitajalta\nMikä on kinuri? Antti Hyryn Uunissa "Muuraukseen pitää jättää yhdeksän tuuman levyinen aukko, ja sitten kolme varvia korkea ja kahdeksan tuumaa syvä. Semmoinen…\nMikä on kinuri? Antti Hyryn Uunissa "Muuraukseen pitää jättää yhdeksän tuuman levyinen aukko, ja sitten kolme varvia korkea ja kahdeksan tuumaa syvä. Semmoinen syvennys oli siinä malliuunissakin. Siihen saattaa sitten panna lyhdyn tai lyhyen kynttilän tai kinurin tai vaikka herätyskellon."\nSuomen murteiden sanakirjan mukaan "kinuri" on pieni lasiton öljylamppu tai kitupiikki. Sanan käyttöä on merkitty ylös mm. Kuivaniemellä, missä Antti Hyry on syntynyt. Kitupiikki on myös yksinkertainen, lasiton öljylamppu, tuikkulamppu tai tuiju.\nSuomen murteiden sanakirja (SKS, 2003)\nMiksei niin upean rumankaunista sanaa kuin orkonen enää käytetä? Sillä kun on sivistyssanalliset juurensakin, kysyy suomenulkopuolinen.\nMitä tarkoittaa TULROMPSU? Kiihtelysvaarassa on Tulrompsuntie.\n"Nyt on lekeet liian levällään!" Mitähän ne nuo lekeet ovat?\nMikä on konttiämmä? ”Kekrinä käytiin usein kihlamarkkinoilla ja niinpä oli tuttu hokema: ’Kekrinä, kekrinä konttiämmät korvat luimussa laukkaa’, kertoo…\nMikä on kromeli?\nMitä eri merkityksiä eri murteissa on sanalle taniainen? Ainakin sillä viitataan lapsiin ja jonkinlaisiin kenkiin tai sukkiin, onko muita merkityksiä vielä…\nTyrväällä käytetään sanaa klinissä. Onko tuttu ja mitä tarkoittaa. En löytänyt googlesta\nVolter Kilpi käyttää kirjassaan Alastalon salissa sanaa "siltakarkku". Mitähän tuo sana tarkoittaa? Arkkusillan tiedän, mutta sana ei siis ole "arkku" vaan …\nMitä nimi Janette tarkoittaa?


Kuvien tarinaa: Madeiran matkakuvia osa 4.\nToinen mielenkiintoinen retkikohde oli Riscon putoukset.\nTaksilla ajelimme Paul de Serran ylängölle ja päätien parkkipaikalta laskeuduimme 2.3km alas Rabacaliin metsänvartijantuvalle.\nTästä saa jonkinlaisen kuvan parkkipaikan ja Rabacalin korkeuserosta. Alaspäin meni hyvin, mutta millä ihmeen voimilla kiivetään ylös...:))\n1063m korkeudesta alkoi helppokulkuinen ja viehättävä puukanervien ja laakeripuiden reunustama levada kohti Riscon putouksia. Täältä lähtee myös suosittu, vaativampi 25 lähteen levada.\nOli ihan kiva, kun mukava kuljettajamme Norberto lähti oppaaksi mukaamme.\nVälillä mentiin runkojen yli ja välillä niiden alitse. Raikkaan puhdasta ilmaa oli hyvä hengittää.\nAjanpatinaa taukopaikan kalusteissa.\nVihreän eri sävyjä...\nKirkas vesi virtasi levadassa...\nsekä alas vuoren rinnettä.\nMassiiviset kalliot jo näkyvissä.\nNäin kesä-aikaan ei kovin näyttäviä putouksia, mutta vaikuttava ja tunnelmallinen paikka.\nToinen putous uoman toisella reunalla.\nTunneliin ei päässyt rautaportti oli lukossa, tuskin olisimme sinne menneetkään:)\nAikamme paikkaa ihasteltuamme takaisin metsänvartijantuvalle, josta onneksi pääsi ylös parkkipaikalle pikku bussilla 3€ hintaan.\nTäältä matkaa jatkettiin Funchalia kohti, kuljettajamme ehdotti tosi kiemuraista tietä, sehän sopi meille.\nTuonne alas sitä ajeltiin. Pari pientä jaloittelu ja kuvaustaukoa matkan aikana pidettiin.\nTämä pieni hotelli sijaitsi Ribeira Bravassa, kyllä siellä yhden yön voisi viettää...\nEikä maisemissakaan ole mitään valittamista.\nHieno retkipäivä kaiken kaikkiaan.\nMirjam-Matilda 6. lokakuuta 2016 klo 22.03\nKyllä on huimat vuoret!Ja taas olet upeita kuvia ottanut!!Jännää, kuinka monenlaisia vuoristoja maapallo päällään kantaa.:)\nKreetalla turistibussin kuljettaja sanoi matkustajille, että jos alkaa korkeus ja kapea tie pelottaa, pistäkää silmät kiinni, niin hänkin tekee. :D\nSirpa 6. lokakuuta 2016 klo 22.12\nJoissain mutkissa teki mieli pistää silmät kiinni:)\nKruunu Vuokko 6. lokakuuta 2016 klo 22.15\nUpeita jylhiä maisemia.\nSirpa 7. lokakuuta 2016 klo 6.38\nsylvi 6. lokakuuta 2016 klo 22.44\nOi kun teillä on ollut mukava matka. Oli mielenkiintoista katsella. Mekin sunittelimme sinne matkaa, mutta ei tullut mitään kun on ollut kaikkea muuta esteenä. Kiitos sinulle kun laitoit kuvia niin saimme tehdä kuva-matkan. Jospa ensi keväänä onnsistuisi meidän matka.\nSirpa 7. lokakuuta 2016 klo 6.42\nToivottavasti pääsette ensi keväänä Madeiralla käymään, kaunis saari ja paljon nähtävää.\nma-te 6. lokakuuta 2016 klo 22.45\nHuikaisevan upeat maisemat ☺\nMukavaa viikonloppua Sinulle Sirpa ♥\nSirpa 7. lokakuuta 2016 klo 6.43\nIrma 6. lokakuuta 2016 klo 23.11\nKyllä on upeita maisemia :)\nSirpa 7. lokakuuta 2016 klo 6.44\nseita 7. lokakuuta 2016 klo 7.24\nKuvia katsellessakin alkaa huimata. Hienosti olet saanut korkeuserot näkymään kuvissa. Mahtava paikka.\nSirpa 7. lokakuuta 2016 klo 9.10\nKyllä tuolla vuorten keskellä taas kerran tunsi oman pienuutensa.\nMinttuli 7. lokakuuta 2016 klo 8.08\nUpeita kuvia hienosta retkestämme. Hyvä kun lähdimme vaikka me vähän mietittiin sitä meriretkeä. Jos vielä mennään saarelle, silloin sitten merelle..\nSirpa 7. lokakuuta 2016 klo 9.14\nKyllähän se meriretkikin on varmaan ihan kiva, hyvällä säällä:)\nMinttuli, kiitos ja teille myös mukavaa viikonloppua!♥\nritva 7. lokakuuta 2016 klo 8.27\nKyllä on upeat maisemat.Hukavaa viikonloppua:)\nSirpa 7. lokakuuta 2016 klo 9.15\nMantelilaakson Susanna 7. lokakuuta 2016 klo 11.14\nTuota reittiä en käynytkään, joten jää jotain seuraavalle kerrallekin!\nSirpa 7. lokakuuta 2016 klo 11.35\nKannattaa käydä ja ehdottomasti myös levada das 25 Fontes.\nFrancisco Manuel Carrajola Oliveira 7. lokakuuta 2016 klo 11.36\nUma bela caminha da por esta natureza fantástica da Madeira.\nSirpa 7. lokakuuta 2016 klo 15.57\nAnja 7. lokakuuta 2016 klo 14.13\nVoi noita maisemia, on kyllä huikean kaunista! Ja putouksella on korkeutta, vaikkei nyt niin paljoa vettä olekaan, niin on hieno nähtävyys. Kiitos kuvista, näitä on kiva katsella :)\nSirpa 7. lokakuuta 2016 klo 16.02\nMukavaa, että tykkäsit näistä matkakuvista.\nTalviaikaan olisi vettä enemmän:)\nBetween 7. lokakuuta 2016 klo 15.33\nUpea paikka! Jos vain auton ikkunasta maisemia katselisi, jäisi paljon kokematta.\nSirpa 7. lokakuuta 2016 klo 16.04\nNäinhän se on, ei siinä ehdi kaikkea ympärillä olevaa rekisteröidä.\nSeija 7. lokakuuta 2016 klo 17.16\nOnpa mielenkiintoisen näköinen reitti. Oliko jalat kipeät seuraavina päivinä? Kerran Kreetalla laskeuduimme tuollaiseen syvään solaan ja oudot lihakset kipeytyivät niin, että hotellin rappusten kulku oli melkoisen haasteellista ;)\nSirpa 7. lokakuuta 2016 klo 18.37\nKyllähän tuo laskeutuminen etureisissä tuntui:)\nVillaTutan Tuula 8. lokakuuta 2016 klo 9.47\nKaunista ja niin erillaista.. se juuri tekee matkasta antoisan. Upeita lomakuvia❤\nSirpa 8. lokakuuta 2016 klo 17.52\nTotta, jotain erilaista sitä reissuista lähtee hakemaan.\nKiitos, VillaTutan Tuula!\nSussi 8. lokakuuta 2016 klo 13.23\nLiplatus 8. lokakuuta 2016 klo 17.29\nIhania on maisemat. Hyvää kuntoa tarvitaan vuoristossa liikkuessa.\nAlkaa tehdä mieli Madeiralle, mutta nyt ei auta haluta...ehkä muutaman vuoden päästä voisi mennä. ;)\nSirpa 8. lokakuuta 2016 klo 17.54\nKyllä siellä kunto kohenee, kun päivittäin tulee käveltyä aika paljon verrattuna normaalioloihin:)\nLiplatus kiitos ja Sinulle myös mukavaa viikonloppua!